title: Yleisurheilun alle 23-vuotiaiden Euroopan-mestaruuskilpailut 2015

text: Kilpailuihin osallistui lähes tuhat urheilijaa 45 eri maasta. Suomesta urheilijoita oli mukana 56.


title: Kaisa Nyberg

text: Kaisa Nyberg on kryptografian ja kyberturvallisuuden tutkija sekä Aalto-yliopiston emeritaprofessori. Nyberg jäi eläkkeelle toukokuussa 2016.


title: Kaisa Nyberg

text: Nyberg väitteli tohtoriksi matematiikan alalta Helsingin yliopistossa vuonna 1980. Hänen väitöskirjansa käsittelee topologiaa.


title: Kaisa Nyberg

text: Nybergille on myönnetty IACR:n fellow-jäsenyys tunnustuksena ansiokkaasta tieteellisestä työstä salaustekniikoiden tutkimuksessa.


title: Franciszek Nowicki

text: Franciszek Henryk Siła-Nowicki (29. tammikuuta 1864, Krakova – 3. syyskuuta 1935 Zawoja) oli Nuorta Puolaa edustanut runoilija, vuorikiipeilijä, sosialistinen aktivisti ja tatravuorilla olevan "Orla Perć"-retkeilyreitin suunnittelija.


title: Franciszek Nowicki

text:
Franciszek Nowickin isä oli eläintieteilijä ja puolalaisen luonnonsuojelun pioneeri Maksymilian Nowicki
ja äiti Antonina Kasparek, jonka veli oli kansainvälisen oikeuden professori, Jagellon yliopiston rehtori Franciszek Kasparek.


title: Franciszek Nowicki

text: Yliopistossa opiskellessaan Nowicki toimitti yhdessä Kazimierz Tetmajerin, Andrzej Niemojewskin, Artur Górskin kanssa sosialistista lehteä "Ognisko". Joitakin vuosia myöhemmin hän oli mukana perustamassa Puolan sosiaalidemokraattista puoluetta ("Polska Partia Socjalistyczno-Demokratyczna"). Vuodesta 1894 lähtien hän opetti toisen asteen oppilaitoksessa ("gimnazjum").


title: Franciszek Nowicki

text: In 1924 Nowicki jäi eläkkeelle, ja vuonna 1934 hänestä tuli puolalaisten kirjailijoiden yhdistyksen kunniajäsen ("Związek Zawodowy Literatów Polskich").


title: Franciszek Nowicki

text: Nowicki julkaisi runoja ja tarinoita ja käänsi Goethen tuotantoa.


title: Shericka Jackson

text: Shericka Jackson (s. 16. heinäkuuta 1994) on jamaikalainen pikajuoksija, joka kilpailee 400 metrin juoksussa.


title: Shericka Jackson

text: Rion olympialaisissa 2016 Jackson sai 400 metrillä olympiapronssia ajalla 49,85. Hän juoksi välierässä ennätyksensä 49,83. 4 × 400 metrin viestissä hän voitti olympiahopeaa. Jackson saavutti pronssia omalla silloisella ennätyksellään 49,99 vuoden 2015 MM-kilpailuista Pekingistä. Samoissa kisoissa hän saavutti kultaa 4 × 400 metrin viestissä. Lontoon MM-kilpailuissa 2017 hän oli 400 metrillä viides.


title: Shericka Jackson

text: IAAF World Relays -viestimestaruuskilpailuissa Jackson sai 2014 hopeaa 4 × 400 metrin viestissä ja 2017 kultaa 4 × 200 metrin viestissä. Gold Coastin Kansainyhteisön kisoissa 2018 hän sai 200 metrillä hopeaa ennätyksellään 22,18.


title: Shericka Jackson

text: Vuoden 2011 alle 18-vuotiaiden MM-kilpailuista Lillestä hän saavutti kultaa sekaviestistä ja pronssia 200 metriltä. Seuraavan vuoden alle 20-vuotiaiden MM-kilpailuista Jackson saavutti hopeaa pitkästä viestistä.


title: Unikeko (täsmennyssivu)

text: Unikeko voi viitata seuraaviin:


title: Flibanseriini

text: Flibanseriini (kauppanimellä Addyi) on piperatsiinijohdannainen lääkeaine, jota käytetään esivaihdevuodellisen hypoaktiivisen seksuaalisen halukkuuden häiriötilan hoitoon (HSDD). Tutkimuksen mukaan lääkeaine lisää tyydyttävien seksuaalisten kokemusten määrää kuukaudessa noin puolesta yhteen kertaan lumelääkkeeseen verrattuna.


title: Flibanseriini

text: Boehringer Ingelheim keskeytti lääkkeen kehityksen lokakuussa 2010 Yhdysvaltain Lääkevirasto FDA:n hylättyä lääkkeen hakemuksen. Tämän jälkeen Sprout Pharmaceuticals osti lääkkeen oikeudet ja elokuussa 2015 FDA hyväksyi lääkkeen markkinoille. Lääkkeen markkinoille tuloa on kritisoitu mm. naistenterveysjärjestöjen taholta virheellisestä markkinoinnista ja naisten normaalienkin tilojen rahastamisella ja muuttamisella lääketieteellistä hoitoa vaativiksi "sairauksiksi".


title: Flibanseriini

text: HSDD on tunnettu seksuaalisena häiriönä 30 vuotta, mutta se korvattiin vuonna 2013 Yhdysvaltain tautiluokituksessa, DSM:ssä uudella diagnoosilla "sexual interest/arousal disorder" (FSIAD).


title: Flibanseriini

text: Flibanseriinin kemiallinen kaava on CHFNO, moolimassa 390,402 g/mol ja CAS-numero 167933-07-5.


title: Flibanseriini

text: Flibanseriini kehitettiin alun perin masennuslääkkeeksi, mutta tutkimukset osoittivat, ettei se ole tässä indikaatiossa lumelääkettä parempi ja sen käyttöä alettiin tutkimaan HSDD:n mahdollisena hoitona.


title: Flibanseriini

text: Aiemmin ehdotettuja, mutta hylättyjä nimiä ovat mm. Ectris ja Girosa, ja sen aiempi kehitysnimi BIMT-17.


title: Flibanseriini

text: 18. kesäkuuta 2010 FDA:n asiantuntijapaneeli äänesti flibanseriinin suosittamista seksuaalihäiriöiden hoitoon vastaan viitaten sen vähäiseen vaikutukseen ja pitkäaikaiskäytön riskeihin. Aiemmalla viikolla myös FDA:n henkilökunnan uutisoitiin suosittaneen lääkkeen hakemuksen hylkäämistä. Ennen äänestystä Boehringer Ingelheim järjesti ison julkisen lobbauskampanjan liittyen kiistanalaiseen "hypoactive sexual desire" -diagnoosiin. 8. lokakuuta 2010 Boehringer ilmoitti keskeyttävänsä flibanseriinin kehityksen FDA:n suosituksen mukaisesti.


title: Flibanseriini

text: 27. kesäkuuta 2013 Sprout Pharmaceuticals ilmoitti, että se oli lähettänyt flibanseriinin uudelleenarvioitavaksi FDA:lle. Joulukuussa 2013 FDA vaati lisänäyttöä ja tutkimuksia lääkkeen tehosta. FDA edellytti muun muassa selvittämään flibanseriinin vaikutuksen auton ajamiseen ja selvittämään, vaikuttaako se muihin biokemiallisilla tavoilla.


title: Flibanseriini

text: 4. kesäkuuta 2015 FDA:n neuvontakomissio, johon kuului Bone, Reproductive, and Urologic Drugs Advisory Committee (BRUDAC) ja Drug Safety and Risk Management Advisory Committee (DSRM) äänestivät 0-18-6 lääkkeen suosittamisen puolesta. 0 äänesti lääkkeen suosittamista varoituksineen, 18 äänestivät lääkkeen suosittamista sisällyttäen riskihallinnan eri vaihtoehtoja ja 6 jäsentä äänesti lääkkeen hylkäämisen puolesta. 18. elokuuta FDA hyväksyi Addyi:n (flibanseriinin) naisten seksuaalisten halujen tehostamiseen.


title: Bilineaarinen interpolaatio

text: Bilineaarinen interpolaatio on matematiikassa approksimaatiomenetelmä, joka on lineaarisen interpolaatiomenetelmän kaksiulotteinen laajennus. Siinä tasoalueen pisteiden arvoja lasketaan lähimpien pisteiden arvojen avulla sovittamalla kahdessa suunnassa lineaarisia polynomeja eli "interpolaatiosuoria". Koska lineaarisia sovituksia on kaksi, kutsutaan menetelmää "bilineaariseksi". Yleisessä käytössä on ollut kaksi menetelmää, joista toinen hyödyntää kolme ja toinen neljä näytepistettä. Interpoloinnin seurauksena syntyy silloin joko lineaarisia- tai kvadraattisia pintoja. Näitä pintoja kutsutaan "interpolanteiksi" tai "interpolaatiopinnoiksi".


title: Bilineaarinen interpolaatio

text: Tasoalueella satunnaisesti sijaitsevat pisteet voidaan aina yhdistää toisiinsa kolmioiksi, jotka sivuavat toisensa tiiviisti. Kolmion sisällä tapahtuva bilineaarinen interpolaatio on siksi aina mahdollista toteuttaa yksinkertaisella tavalla. Satunnaisia tason pisteitä ei aina ole helppo yhdistää nelikulmioiksi, jotka olisivat aina konvekseja. Bilineaarinen interpolaatiomenetelmässä nelikulmion vastakkaisten sivujen väliset suorat tulisi leikata toisensa nelikulmion sisällä, mikä ei aina onnistu ei-konveksissa nelikulmiossa. Neljän pisteen bilineaarinen interpolaatio totetutetaankin yleensä pisteille, jotka sijaitsevat suorakulmion kärjissä. Silloin näytepisteet on otettu hilamaisen verkon solmukohdissa.


title: Bilineaarinen interpolaatio

text: Aiemmin bilineaarista interpolaatiota käytettiin kartografiassa, luonnontieteellisessä tutkimuksessa ja numeerisessa matematiikassa. Nykyään yleisimpiä sovelluskohteita ovat sekä digitaalisten valokuvien kuvankäsittely, tietokonepelien hahmojen käsittely ja elokuva-alan tehosteet. Nykyään nelikulmiossa totetutetut bilineaariset interpolaatiot ovat suoritetuista algoritmeista yleisimpiä, koska esimerkiksi monet kuvankäsittelyohjelmat hallitsevat bilineaarisen kuvankäsittelyn.


title: Bilineaarinen interpolaatio

text:
Alkuun voidaan esitellä lyhyesti yksiulotteisen lineaarisen interpolaation lausekkeet. Ensin muodostetaan interpolaatio lyhyellä välillä [0,1], jonka päätepisteissä funktio saa arvokseen formula_1 ja formula_2. Silloin välin sisäpisteiden arvoksi saadaan
Kun interpolaatio viedään toiseen väliin formula_4, missä formula_5 ja formula_6, saadaan sisäpisteen arvoksi


title: Bilineaarinen interpolaatio

text: Vaikka kolmella näytepisteellä toteutettu lineaarinen interpolaatio jää suosiossa neljän pisteen menetelmälle, on sillä vielä etulyöntiasema tietyissä tilanteissa. Jokainen pinta, esimerkiksi tasot, pallopinnat tai aaltoilevat pinnat, voidaan miehittää epäsäännöllisellä näytepopulaatiolla. Tällaisellä pistejoukolla voidaan aina muodostaa kolmioita, jotka peittävät pinnan tarkasti ja joilla voidaan suorittaa bilineaarinen interpolaatio kaikille tason pisteille.


title: Bilineaarinen interpolaatio

text: Kolmiomenetelmässä valitaan kaksi sivua, joihin merkitään kumpaankin yksi sisäpiste. Sisäpisteiden arvot lasketaan lineaarisella interpolaatiolla, jossa hyödynnetään sivujensa päätepisteiden arvoja. Toisessa vaiheessa yhdistetään sivujen sisäpisteet suoralla, jonka pisteet lasketaan lineaarisella interpolaatiolla edellisessä vaiheessa laskettujen arvojen avulla. Kolmion sisäpisteen arvo selviää kolmella interpolaatiolla.


title: Bilineaarinen interpolaatio

text: Edellinen laskentamenetelmä ei sovellu tilanteisiin, jossa on tilattu bilineaarinen interpolaatio tiettyyn kolmion sisäpisteeseen. Siinä on ongelmana määrittää sivujen pisteet, jotta niiden lineaarinen interpolaatio voidaan suorittaa. Edullinen lähestymistapa on suorittaa kolmiolle affiinimuunnos suorakulmaiselle tasakylkiselle kolmiolle, jonka sivut ovat origon vieressä sijaitsevan yksikköneliön [0, 1]×[0, 1] sivuilla. Tätä kolmiota kututaan tässä yksikkökolmioksi ja sen kärkien koordinaatit ovat (0, 0), (1, 0) ja (0, 1).


title: Bilineaarinen interpolaatio

text: Yksikkökolmion sisäpisteen ("x", "y") interpoloitua arvoa merkitään tässä "f"("x", "y"). Merkitään kolmion kärkien tunnetut funktion arvot "f"(0, 0) = "f","f"(0, 1) = "f" ja "f"(1, 0) = "f". Kohtisuorilla sivuilla suoritetut lineaarit interpoloinnit tuottavat arvot "f"("a", 0) = "f" ja "f"(0, "b") = "f" seuraavasti


title: Bilineaarinen interpolaatio

text: Kun interpoloidaan haluttua pistettä "f"("x", "y") = "f", kannattaa interpolointiin valita kolmion hypotenuusan suuntainen suora, koska sen päätepisteet ovat yhtä etäällä origosta. Mainittu etäisyys pisteen ("x", "y") interpoloimiseksi on a = b = "x" + "y". Edelliset tulokset kirjoitetaan silloin


title: Bilineaarinen interpolaatio

text: Koska pisteen ("x", "y") etäisyys päätepisteestään hypotenuusan suuntaisella suoralla on verrannollinen koordinaatin "x" ja matkan "x" + "y" suhteeseen, voidaan haluttu interpolaatio kirjoittaa (pisteestä (0, "x" + "y") lukien)


title: Bilineaarinen interpolaatio

text: Vaikka pinnansovitus ei ole billineaarista interpolointia, voidaan asiaa sivuta myös tässä. Menetelmän tuottaman pinnan laatu selviää, kun sieventää edellisen laskelman viimeinen lauseke:


title: Bilineaarinen interpolaatio

text:
Interpolaatiopisteet muodostavat (lausekkeen muodon mukaisesti) tason, jossa kolmion sisäpisteen arvo saadaan yhtälöstä
missä vakiot ovat


title: Bilineaarinen interpolaatio

text: Tässä esitettävä menetelmä perustuu suorakulmioon, koska sen avulla on helppo demostroida suorakulmaisessa koordinaatistossa menetelmän perusperiaatteet. Sillä ratkeaa myös suorakulmioista affiinikuvauksella muodostettavien muiden nelikulmioiden bilineaariset interpolaatiot. Affiinikuvauksia ei käsitellä tässä.


title: Bilineaarinen interpolaatio

text:
Interpoloidan bilineaarisesti origosta alkavan yksikköneliön, eli alueen [0, 1]×[0, 1], sisäpisteen ("x", "y") arvo "f"("x", "y"). Merkitään neliön kärjissä sijaitsevat funktion arvot "f"(0, 0) = "f","f"(0, 1) = "f", "f"(1, 0) = "f" ja "f"(1, 1) = "f". Vaakasuorilla sivuilla suoritetut lineaarit interpoloinnit tuottavat arvot "f"("x", 0) = "f" ja "f"("x", 1) = "f" seuraavasti
Kun interpoloidaan pystysuoraan "f"("x", "y") = "f", saadaan


title: Bilineaarinen interpolaatio

text: Valitaan suorakulmiosta yksi sivu ja sivulta piste. Lasketaan tämän pisteen arvo lineaarisella interpolaatiolla sivunsa päätepisteiden avulla. Piirretään sivun pisteestä normaali suorakulmion vastakkaiselle sivulle. Normaalin leikkauspiste vastakkaisen sivun kanssa on seuraavan interpolaation kohde. Se suoritetaan vastakkaista sivua pitkin. Kun molempien pisteiden interpoloidut arvot tunnetaan, voidaan pisteiden väliset suorakulmion sisäpisteet interpoloida lineaarisesti.


title: Bilineaarinen interpolaatio

text: Interpoloidaan bilineaarisesti pisteessä ("x", "y") olevaa arvoa suorakulmion kärjissä (viereinen kuva) "Q" = ("x", "y"), "Q" = ("x", "y"), "Q" = ("x", "y"), and "Q" = ("x", "y") olevien arvojen "f"(x, y) = "f", "f"(x, y) = "f", "f"(x, y) = "f" ja "f"(x, y) = "f" avulla (viereinen kuva).


title: Bilineaarinen interpolaatio

text:
Aluksi interpoloidaan lineaarisesti "x"-akselin suuntaan. Kohdassa "x", ylä- ja alasivulla, sijaitsevat pisteet "R = (x, y) ja "R = (x, y). Näihin pisteisiin interpoloidaan arvot "f"(x,  y) = "f" ja "f"(x,  y) = "f"
Viimeisessä vaiheessa interpoloidaan lineaarisesti pisteen "P" = ("x", "y") arvo "f"(x, y)


title: Bilineaarinen interpolaatio

text:
Nelikulmaisessa bilineaarisessa interpoloinnissa syntyy pinta, jonka laatu selviää sieventämällä edellisiä lausekkeita. Nisstä saadaan
Tämä yhtälö voidaan kirjoittaa kompaktiin muotoon sijoittamalla muuttujien eteen vain kertoimet
missä kertoimet ovat
Muodostunutta pintaa kutsutaan hyperboliseksi paraboloidiksi, mikä se yleisesti onkin. Joskus funktion arvot ovat sellaiset, että pinta onkin taso.


title: Bilineaarinen interpolaatio

text:
Vaikka pinnansovitus ei ole bilineaarinen interpolaatio, esitetään vaihtoehtoisena ratkaisutapana samassa yhteydessä. Kun valitaan tasolta mitkä tahansa neljä kulmapistettä formula_29 voidaan niiden kautta sovittaa kulkemaan tasopinta
Tasopinnan lausekkeen kertoimet voidaan määrittää ratkaisemalla yhtälöryhmä, jossa lausekkeeseen on sijoitettu koordinaatit ja jossa funktion arvoiksi merkitään kulmapisteiden funktion arvot. Yhtälöryhmä on tällöin
Digitaalista valokuvaa pienennettäessä voidaan neliön vierekkäiset neljä kuvapikseliä kutistaa yhdeksi pikseliksi bilineaarisella interpolaatiolla. Pikselien numeeriset arvot interpoloidaan yhdeksi numeeriseksi arvoksi, joka sijoitetaan kopiokuvaan vastaavalle paikalle pienennöksessä. Valokuvia suurennettaessa osa pikseleistä kopioidaan alkuperäisestä valokuvasta ja osa pikseleistä luodaan tyhjinä. Tyhjät pikselit täytetään interpoloimalla viereisiä pikseleitä bilineaarisesti. Samalla voidaan interpoloida kopioituja pikseleitä uudelleen sahalaitaisuuden välttämiseksi.


title: Elaine Thompson

text: Elaine Thompson (s. 28. kesäkuuta 1992 Manchester) on jamaikalainen pikajuoksija, 100 ja 200 metrin juoksun olympiavoittaja. Thompson edustaa MVP Track Clubia ja hänen valmentajanaan toimii Stephen Francis.


title: Elaine Thompson

text: Thompson voitti Keski-Amerikan ja Karibian -mestaruuskilpailuissa kultaa 4 × 100 metrin viestissä 2013. Vuoden 2014 Kansainyhteisön kisoissa Glasgow’ssa hän juoksi Jamaikan pikaviestin kultajoukkueessa alkuerässä.


title: Elaine Thompson

text: Thompson selviytyi finaaliin 200 metrillä vuoden 2015 MM-kilpailuissa Pekingissä. Finaalissa hän saavutti hopeaa Dafne Schippersin jälkeen omalla ennätyksellään 21,66. Thompson saavutti kisoista myös kultaa pikaviestistä. Vuoden 2016 sisäratojen MM-kilpailuista Portlandista hän saavutti pronssia 60 metriltä.


title: Elaine Thompson

text: Rio de Janeiron olympialaisissa 2016 Thompson voitti kultaa 100 metrillä ajalla 10,71 ja 200 metrillä ajalla 21,78 sekä sai hopeaa pikaviestistä. Hän voitti World Relays -kilpailuissa 2017 kultaa 4 × 200 metrin viestissä. Lontoon MM-kilpailuissa 2017 hän oli 100 metrillä viides. Hän sijoittui 60 metrillä neljänneksi Birminghamin MM-hallikilpailuissa 2018. Saman vuoden Gold Coastin Kansainyhteisön kisoissa hän sai pikaviestissä hopeaa ja oli 200 metrillä neljäs.


title: Elaine Thompson

text:
Ulkoradoilla
Sisäradoilla


title: Melissa Bishop

text: Melissa Corrine Bishop (s. 5. elokuuta 1988 Eganville, Ontario) on kanadalainen keskimatkojen juoksija, joka kilpailee pääosin 800 metrin juoksussa. 173 senttimetriä pitkä ja 59 kilogrammaa painava Bishop edustaa Ottawa Lions Track and Field Clubia.


title: Melissa Bishop

text: Bishop kilpaili vuoden 2012 kesäolympialaisissa Lontoossa, jossa hän jäi alkueriin. Vuoden 2013 MM-kilpailuissa Moskovassa hän jäi niin ikään alkueriin. Vuoden 2015 MM-kilpailuissa Pekingissä hän selviytyi finaaliin uudella maansa ennätyksellä 1.57,52. Finaalissa hän saavutti hopeaa ajalla 1.58,12. Vuoden 2015 Pan-Amerikan kisoista Torontosta hän voitti kultaa ajalla 1.59,62. Rio de Janeiron olympialaiaissa 2016 hän oli neljäs Kanadan ennätysajalla 1.57,02. Lontoon MM-kilpailuissa 2017 hän sijoittui viidenneksi.


title: Jillian Camarena-Williams

text: Jillian Mary "Jill" Camarena-Williams (s. 2. maaliskuuta 1982 Vallejo, Kalifornia) on yhdysvaltalainen kuulantyöntäjä. 177 senttimetriä pitkä ja 111 kilogrammaa painava Camarena-Williams edustaa New York Athletics Clubia. Hän pitää hallussaan Yhdysvaltain sisäratojen ennätystä.


title: Jillian Camarena-Williams

text: Camarena-Williams on osallistunut kaksiin kesäolympialaisiin vuosina 2008 ja 2012. Vuoden 2008 kesäolympialaisissa Pekingissä hän oli finaalin viimeinen. Vuoden 2011 MM-kilpailuista Camarena-Williams saavutti pronssia tuloksella 20,02. Hän on osallistunut kolmiin MM-kilpailuihin. Vuoden 2015 Pan-Amerikan kisoista Camarena-Williams saavutti hopeaa tuloksella 18,65.


title: Jillian Camarena-Williams

text: Camarena-Williams kärähti klomifeenin käytöstä vuonna 2013. Hän sai kuuden kuukauden pituisen kilpailukiellon. Camarena-Williamsin mukaan hän oli käyttänyt ainetta hedelmällisyyshoitoihin. Hän sai lapsen vuonna 2014.


title: Näyttöön perustuva politiikka

text: Näyttöön perustuva politiikka (engl. "evidence-based policy") tarkoittaa poliittista päätöksentekoa, jossa päätökset perustellaan objektiivisella tutkimustiedolla. Konsepti on sovellus näyttöön perustuvasta lääketieteestä, jossa luotettavimpana tietona pidetään satunnaistettujen vertailukokeiden tuloksia. Keskeisenä periaatteena näyttöön perustuvan päätöksenteon neuvonannossa on, että "neuvoja neuvoo, mutta päättäjä päättää".


title: Näyttöön perustuva politiikka

text: Kaiken saatavilla olevan tutkimustiedon sisältäviä kirjallisuuskatsauksia tuottavista järjestöistä keskeisin on Campbell-verkosto. Sen sisarjärjestö Cochrane-verkoston on ensisijainen taho lääketieteen hoitojen toimivuuden arvioinnissa. Suomessa Valtion taloudellinen tutkimuskeskus (VATT) tuottaa tutkimustietoa talouspoliittisen päätöksenteon ja sen vaihtoehtoja koskevan keskustelun tueksi, EU-tasolla mm. Euroopan komission alainen yhteistutkimuslaitos (Joint Research Center, JRC) tuottaa ja välittää tutkimustietoa päätöksentekijöille, globaalilla tasolla maailmanpankki tuottaa ja välittää tutkimustietoa valtioiden päätöksentekijöille.


title: Bates Motel (televisiosarja)

text: Bates Motel on yhdysvaltalainen jännitysdraamasarja, jonka ovat kehittäneet Carlton Cuse, Kerry Ehrin ja Anthony Cipriano. "Bates Motel" on nykyaikaan sijoittuva esiosa Alfred Hitchcockin elokuvalle "Psyko" (1960), ja se kertoo Norman Batesin ja hänen äitinsä Norman elämästä ennen elokuvan tapahtumia.


title: Bates Motel (televisiosarja)

text: "Bates Motel" alkoi A&E-kanavalla vuonna 2013. Tuottajat paljastivat vuoden 2016 Comic-Conissa, että sarja päättyisi viidennen tuotantokauden jälkeen. Se esitettiin keväällä 2017. Sarjaa tehtiin kaikkiaan 50 jaksoa.


title: Bates Motel

text: Bates Motel voi tarkoittaa seuraavia:


title: Christeyns

text: Christeyns NV on belgialainen, kansainvälisesti toimiva kemianteollisuusyritys, joka on erikoistunut ammattikäyttöön tarkoitettuihin pesu-, puhdistus- ja desinfiointiaineisiin. Lisäksi yritys kehittää ja markkinoi pesulatoimintaan liittyviä laitteita. Christeynsin asiakkaita ovat pesulat, elintarviketeollisuus, sairaalat ja siivousliikkeet. Christeynsin tytäryhtiö Oscrete tuottaa kemikaaleja sementtiteollisuudelle ja tytäryhtiö Govi teollisuuskemikaaleja monille toimialoille.


title: Christeyns

text:
Christeyns sai alkunsa Jules Robert Christeynsin Belgian Gentiin vuonna 1946 perustamasta saippuatehtaasta. Vuonna 1989 yritys siirtyi Bostoenin perheen omistukseen, ja 1990-luvun puolivälissä yritys alkoi laajentua ympäri Eurooppaa lähinnä yritysostoin. Vuonna 1998 se hankki brittiläisen Oils & Soaps Ltd:n, ja vuonna 2005 Johnson Diversey -yhtiön pesulasektorin liiketoiminnan. Vuonna 2010 Christeyns laajensi toimialaansa elintarvikehygieniaan ja vuonna 2012 sairaalahygieniaan ostamalla vuonna 1910 perustetun ranskalaisen Laboratoire Phagogène -yhtiön.
Christeynsillä on tytäryhtiöitä 26 maassa. Turussa toimivan Christeyns Nordic Oy Ab:n liikevaihto vuonna 2014 oli noin 3,4 miljoonaa euroa ja henkilöstömäärä 13.


title: Pohjoinen alue (Malawi)

text:
Pohjoinen alue on yksi Malawin aluejaon kolmesta ylimmän tason hallintoalueesta. Hallintoalueen pinta-ala on 26 931 neliökilometriä. Se rajoittuu etelässä Malawin Keskiseen alueeseen, lännessä Sambiaan, pohjoisessa Tansaniaan ja idässä Malawijärveen. Hallinnollinen keskus on Mzuzun kaupunki (133 900 as., 2008, 2014 ennuste: 209 100).
Pohjoinen alue jaetaan aluehallinnon toisella tasolla kuuteen piirikuntaan. Kaksi Mosambikin rannikolla eksklaavina sijaitsevaa Malawijärven saarta muodostaa yhden alueen piirikunnista (Likoma). Pohjoisen alueen piirikunnat ovat:


title: Pohjoinen alue (Malawi)

text: Alueen väkiluku on kehittynyt väestönlaskentojen mukaan seuraavasti: 648 900 as. (1977), 911 800 as. (1987), 1 233 600 as. (1998), 1 708 900 as. (2008). Vuoden 2012 väkilukuarvio oli as. ja vuodelle 2014 arvio oli 2 090 600 asukasta.


title: Keskinen alue (Malawi)

text:
Keskinen alue on yksi Malawin aluejaon kolmesta ylimmän tason hallintoalueesta. Se rajoittuu kaakossa Malawin Eteläiseen alueeseen, lounaassa Mosambikiin, lännessä Sambiaan, pohjoisessa Pohjoiseen alueeseen sekä idässä Malawijärveen, jonka vastarannalla on Mosambikin aluetta. Hallintoalueen pinta-ala on 35 592 neliökilometriä. Hallinnollinen keskus on maan pääkaupunki Lilongwe (674 448 as., 2008, 2014 ennuste: 978 800).
Aluehallinnon toisella tasolla Keskinen alue jaetaan yhdeksään piirikuntaan:


title: Keskinen alue (Malawi)

text: Väkiluku on kehittynyt väestönlaskentojen mukaan seuraavasti: 2 143 700 as. (1977), 3 111 000 as. (1987), 4 066 300 as. (1998) ja 5 510 200 as. (2008). Vuoden 2012 väkilukuarvio oli 5 941 700 as. ja vuodelle 2014 arvio oli 6 824 200 asukasta.


title: Sealed Air

text: Sealed Air Corporation on yhdysvaltalainen pörssiyhtiö, jonka toimialana on pakkausteollisuus. Sen päätuotteita ovat Cryovac-elintarvikepakkaukset ja Bubble Wrap -kuplamuovituotteet. Aiemmin yritykseen kuuluivat myös Diversey-puhdistustuotteet (ent. Johnson Diversey), kunnes syyskuussa 2017 Bain Capital -pääomasijoitusyhtiö osti Diverseyn ja teki siitä itsenäisen yrityksen.


title: Sealed Air

text: Sealed Air -yhtiön perustajia olivat yhdysvaltalainen insinööri Alfred W. Fielding ja sveitsiläinen keksijä Marc A. Chavannes, jotka keksivät kuplamuovin 1957. Keksintö syntyi puolivahingossa, kun tarkoitus oli kehittää uudenlainen, paperitapettia helpommin irtoava muovitapetti. Kuplamuovia myytiin aluksi kasvihuoneiden valoa läpäiseväksi lämmöneristemateriaaliksi, kunnes sille löydettiin käyttöä pakkausten pehmusteena. Saadakseen pääomaa tuotekehitykseen he listasivat vuonna 1960 perustamansa Sealed Air -yhtiön pörssiin. Aluksi AirCap-nimellä myyty kuplamuovi kärsi tyhjenevistä kuplista, kunnes valmistustekniikka saatiin kuntoon. Kuplamuovi lisäsi suosiotaan pakkausalalla 1960-luvun lopulta alkaen. Kuplamuoville löydettiin sovelluskohde myös ulkouima-altaiden peitteenä, joka päästää lämmittävät auringonsäteet altaan veteen mutta estää veden ja sen hoitokemikaalien haihtumista.


title: Sealed Air

text: 1970-luvun alussa yhtiö keksi laminoida kuplamuovia voimapaperisten postituskuorien sisäpintaan ja alkoi markkinoida pehmustettuja postituskuoria nimellä Mail Lite ja Bubble-Lite. Vuonna 1973 lanseerattu Poly-Mask, paineelle herkkä polyetyleenikalvo herkkien pintojen suojaukseen, oli yhtiön ensimmäinen kuplamuovitekniikan ulkopuolinen tuote.


title: Sealed Air

text: Vuonna 1973 Sealed Air eteni Euroopan markkinoille ostamalla ranskalaisen Sibco Universal -yhtiön. Vuonna 1977 yritys laajensi pakkauspehmustetoimintaansa ostamalla Instapak-yhtiön, joka valmisti keksimäänsä pakkauksen tyhjän tilan muotoon laajenevaa täytevaahtoa.


title: Sealed Air

text: 1980-luvulta alkaen Sealed Air eteni yritysostoin myös elintarvikepakkausalalle, ja suuri askel tähän suuntaan oli Cryovac-pakkaustoimialan osto W.R. Grace & Companyltä vuonna 1998.


title: Hillman Minx

text: Hillman Minx on alemman keskiluokan auto, jota valmistettiin vuosina 1932-1967. Valmistaja Hillman oli osa Rootes-yhtymää. Minxiä valmistettiin eri sukupolvien malleina: 1930-luvun Minx, Minx Mark I-VIII (1945–57) ja Minx Series I - Series VI (1956–67).


title: Hillman Minx

text:
Näiden lisäksi vuosina 1961–67 valmistettiin hieman isompaa Super Minx -mallia ja 1967–70 Hillman New Minxiä, joka oli käytännössä Hillman Hunterin halpamalli.
Hillman Minxiä Tekniikan Maailman 3/1954 koeajo kutsui taloudelliseksi ja varmaksi "suureksi" pikkuautoksi, jolla on miellyttävät ajo-ominaisuudet. Rootes-yhtymän vaunua eli autoa toi Suomeen Autola Oy. Joulukuussa 1953 Hillman Minx maksoi Suomessa noin 500 000 markkaa.


title: Hillman Minx

text: Matkatavarasäiliö eli tavaratila on auton kokoon nähden tilava. Tavaratilaan tunkeutuu jonkin verran pölyä, jota pääsee takaistuimen selkänojan reunoista myös sisätiloihin. Näkyvyys eteen on hyvä, mutta taakse huonompi johtuen takaikkunan kapeudesta.


title: Hillman Minx

text: Ajoasento on miellyttävä. Jousitus ei ole riittävän vankka 1950-luvun Suomen kuoppaisille teille ja nesteiskunvaimentajien varsia kuluu noin kahdet kesässä kohtuullisella ajomäärällä.


title: Hillman Minx

text: Vaihteista ykkönen on synkronoimaton ja muut vaihteet (2-4) synkronoituja. Liikkeelle lähdetään yleensä kakkosella ja vain hankalissa paikoissa tarvitaan ykköstä liikkeelle lähtöön. Hillman Minx kiihtyy 0–100 km/h vajaassa 30 sekunnissa.


title: Hillman Minx

text: Tehoa 1265 cm³ moottorissa on 40 hv (29 kW, normi ei tiedossa, toisen lähteen mukaan 37.5 bhp eli 28 kW). Minx painaa 940 kiloa.


title: Hillman Minx

text: Minxin uusi takavetoinen korimalli esiteltiin toukokuussa 1956. Sitä valmistettiin vuoteen 1967. Koria oli levennetty ja akseliväliä pidennetty 7,6 cm edelliseen korimalliin verrattuna. Minxin uutuuksia olivat riippuvat polkimet ja sytytysavaimeen yhdistetty käynnistin.


title: Hillman Minx

text: Minxin ajo-ominaisuudet ovat hintaluokassaan hyvät, auto ei paljon kallistele kaarteissa. Ohjaus on nopea, joskin melko raskas. Jarrut ovat tehokkaat, mutta jarrupoljin on raskaskäyttöinen.


title: Hillman Minx

text: Sisätiloja on suurennettu edelliseen malliin verrattuna, mutta takana on vain vähän jalkatilaa. Taakse mahtuu kunnolla vain kaksi matkustajaa. Mittarit on sijoitettu kojelaudan keskelle.


title: Hillman Minx

text: Nelisylinterisen nelitahtisen moottorin iskutilavuus on 1390 cm³, sylinterin mitat ovat 76,2 mm x 76,2 mm. Teho on 38 kilowattia /4600 r/min (51 hv, tehonormia ei mainittu). Suurin vääntömomentti 94,5 Nm /2400 r/min (9,64 kgm).


title: Hillman Minx

text: Vaihteita on neljä, joista ykkönen on synkronoimaton. Vaihdetanko on ohjauspyörän alla. Ykkönen ja kakkonen on välitetty niin lyhyiksi, että tavallinen liikkeelle lähtö sujuu hyvin kakkosella.


title: Hillman Minx

text: Minx kiihtyi 0-50 km/h 6,5 sekunnissa, 0-80 km/h 15,8 sekunnissa ja 0-100 km/h 28,4 sekunnissa Tekniikan Maailman 3/1957 koeajossa. Huippunopeus on 127 km/h. Polttoainesäiliö on pieni, vain 33 litraa. Tekniikan Maailman koeajossa kulutus oli keskimäärin 9,2 litraa /100 km.


title: Hillman Minx

text: Ulkonäöltään Hillman Minx muistuttaa saman yhtymän Sunbeam Rapier ja Singer Gazelle-malleja. Parhaiten nämä vaunut erottaa jäähdyttäjän säleiköstä. Hillman Minx maksoi Suomessa vuonna 1957 noin 590 000 markkaa.


title: Liberianmangusti

text: Liberianmangusti ("Liberiictis kuhni") on Länsi-Afrikassa elävä harvinainen mangustilaji. Laji kuvattiin tieteelle vasta vuonna 1958, jolloin Liberiasta saatujen näytekallojen huomattiin eroavan muista mangusteista. Kallon huomattiin olevan tunnettuja mangustilajeja suurempi ja kapeampi ja hampaiden olevan suhteessa pienemmät ja heikommat. Lajin ulkomuoto selvisi vasta vuonna 1974, jolloin kerättiin ensimmäiset kuolleet yksilöt.


title: Liberianmangusti

text: Liberianmangusti on saanut lajinimensä saksalaisen eläintieteilijän Hans-Jürg Kuhnin mukaan. Se on sukunsa ainoa laji. Yhden lähteen mukaan liberianmangustin lähin sukulaislaji on seepramangusti, toisen lähteen mukaan "Crossarchus"-suku. Biologit ovat jonkin verran keskusteleet siitä, pitäisikö liberianmangusti sijoittaa "Crossarchus"-sukuun.


title: Liberianmangusti

text: Liberianmangusti on mangustiksi keskikokoinen. Naaraiden ruumiin pituus on noin 42,3 senttimetriä ja hännän pituus noin 20,5 senttimetriä. Koirailla ruumiin pituus on noin 47,8 senttimetriä ja hännän pituus noin 19,7 senttimetriä. Painoa on noin 2,3 kiloa. Koiraat ja naaraat ovat muutoin samannäköiset. Turkki on pääosin tummanruskea, mutta kurkku on vaalea. Kaulassa kulkee mustanruskea juova, joka ulottuu korvista hartioille. Juovaa reunustavat molemmin puolin kaksi vaaleanharmaata juovaa. Kuono on pitkä. Polkuanturat ovat mustat ja karvattomat ja jalat tummat Häntä on hieman muuta ruumista vaaleampi, ja se on tuuhea ja kapenee kärkeä kohti. Liberianmangustin kynnet ovat pitkät ja vahvat, etenkin eturaajoissa, joita se käyttää hiekan kaivamiseen ravintoa etsiessään. Eturaajojen kolmannen ja neljännen varpaan kynnen pituus on eturaajoissa noin 1,8 senttimetriä, mutta takaraajojen 1,3 senttimetriä.


title: Liberianmangusti

text: Liberianmangusti on sukulaislajejaan suurempi, pitkäkorvaisempi ja kapeakuonoisempi. Hampaita on 40, kun taas lähisukulaisilla niitä on vain 36. Sillä on lähisukuisia "Crossarchus"-suvun mangusteja rotevampi vartalo ja kallo, pienemmät hampaat ja pidemmät korvat. "Crossarchus"-suvun mangusteilta puuttuvat myös liberianmangustille tyypilliset kaulajuovat. Liberianmangustilla on myös enemmän välihampaita molemmissa leuoissa.


title: Liberianmangusti

text: Liberianmangusti elää varmuudella vain Koillis-Liberiassa ja Norsunluurannikon länsiosissa. Mahdollisesti se elää myös Guinean eteläosissa. Lajia tavataan tiheistä trooppisista metsistä ja suometsistä, joissa on runsaasti puroja. Puron uomien syvästä hiekkaisesta maassa on runsaasti sen ravintona käyttämiä lieroja. Sen elinympäristö saattaakin rajoittua alueisiin, joissa maaperä on hiekkaista ja syvää. Liberianmangusti pystyy elämään sekä vanhoissa metsissä että uudismetsissä. Pesäpaikkojen puute saattaa kuitenkin rajoittaa sen esiintymistä uudismetsissä. Kannan suuruutta ei tunneta, mutta Taïn kansallispuistossa tiheydeksi on arvioitu 1,5 yksilöä neliökilometriä kohden.


title: Liberianmangusti

text: Liberianmangustin elintavat tunnetaan varsin huonosti. Ensimmäistä elävää yksilöä päästiin tutkimaan vasta vuonna 1989, jolloin Liberiasta saatiin pyydystettyä yksi koiras, joka vietiin Toronton eläintarhaan. Myöhemmän kenttätutkimuksen esti Liberian sisällissota. Paikallisten mukaan laji on päiväaktiivinen. He ovat kertoneet sen liikkuvan 3–5 yksilön ryhminä, mutta jopa 15 eläimen joukoista on kerrottu. Ne viettävät paljon aikaansa ruokaa etsien. Pesäkolo sijaitsee puunjuuren kolossa tai termiittikeon läheisyydessä. Ansoihin jääneiden yksilöiden kerrotaan käyttäytyvän häijysti. Liberianmangustin sosiaalinen elämä vaikuttaa olevan samanlaista kuin muilla pienillä mangustilajeilla, kuten mangolla ja kääpiömangustilla.


title: Liberianmangusti

text: Etujalkojen pitkät kynnet, pitkä liikkuva kuono ja heikko hampaisto viittaavat maassa liikkuvaan hyönteissyöjään. Se kaivelee kynsillään maan alta ja kuolleiden palmujen latvaosista matoja ja muita selkärangattomia. Sen ravintoon kuuluvat myös munat ja pienet selkärankaiset. Vankeudessa sitä on ruokittu myös jauhelihalla, koiranruoalla, kananpojilla ja kalalla.


title: Liberianmangusti

text: Lisääntymistavat tunnetaan huonosti. Poikashavainnot heinä- ja elokuussa viittaavat siihen, että liberianmangustit lisääntyvät sadekaudella toukokuusta syyskuuhun, jolloin ravintoa on runsaiten.


title: Liberianmangusti

text: Liberianmangusti luokitellaan vaarantuneeksi lajiksi. Vuonna 2008 valmistuneen arvion mukaan laji taantui edellisten 15 vuoden aikana 30 prosenttia. Lajin elinympäristöä uhkaavat maatalous, hakkuut ja kaivostoiminta. Lisäksi metsäplantaaseilla käytetyt torjunta-aineet voivat kerääntyä lieroihin, joita liberianmangusti käyttää ravintonaan. Satunnaisesti se ryövää myös pieniä kotieläimiä, kuten kanoja, joiden takia sitä metsästetään tuhoeläimenä. Paikalliset metsästävät lajia myös ruoaksi. Sitä metsästetään ansoilla, tuliaseilla ja koirilla. Alueella käydyt sisällissodat ovat myös saattaneet häiritä lajia. Mitään erityisiä toimia liberianmangustin suojelemiseksi ei ole tehty. Sen tiedetään kuitenkin elävän ainakin Taïn ja Sapon kansallispuistoissa Liberiassa.


title: Yleisurheilun maailmanmestaruuskilpailut 1983 – miesten 10 000 m

text: 10 000 metrin juoksu vuoden 1983 Yleisurheilun MM-kilpailuissa juostiin 7.–9. elokuuta. Kilpailuihin otti osaa 36 urheilijaa. Alkuerät juostiin 7. elokuuta ja loppukilpailu 9. elokuuta. Alkueristä loppukilpailuun selviytyi 18 juoksijaa. Maailmanmestaruuden voitti Italian Alberto Cova.


Jalkapallon Mestarien liigan kauden 2015–2016 lohkovaiheen ottelut alkoivat 15. syyskuuta ja loppuivat 9. joulukuuta 2015.


title: Mestarien liigan kauden 2015–2016 lohkovaihe

text: Lohkovaiheen arvontatilaisuus suoritettiin 27. elokuuta 2015 Monacossa alkaen kello 18.45 (UTC+2). Joukkueet oli jaettu neljään samansuuruiseen arvontakoriin seuraavin perustein:Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. 17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.


text:
Seuraavat 32 joukkuetta selviytyivät lohkovaiheeseen:
Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2015–2016 ensimmäiselle pudotuspelikierrokselle ja neljänneksi sijoittuvat putoavat pois.


text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Henryk Cegielski

text: Henryk Sylwester Cegielski (31. joulukuuta 1945 Leszno – 4. helmikuuta 2015 Luxemburg) oli puolalainen koripalloilija.


title: Henryk Cegielski

text: Cegielski saavutti Puolan maajoukkueessa EM-pronssia Suomesta 1967. Kesäolympialaisissa hän sijoittui Puolan maajoukkueessa kuudenneksi Méxicossa 1968. Vuoden 1967 EM-kilpailujen ja MM-kilpailujen lisäksi hän pelasi EM-kilpailuissa vuosina 1969 ja 1971.


title: Henryk Cegielski

text: Cegielski kuoli Luxemburgissa 69-vuotiaana 4. helmikuuta 2015.


title: Strategic Simulations

text: Strategic Simulations, Inc. (SSI) oli yhdysvaltalainen tietokonepelien julkaisija, joka julkaisi yli sata peliä vuodesta lähtien. Yhtiön perusti Joel Billings.


title: Strategic Simulations

text: SSI keskittyi etenkin sota- ja strategiapeleihin ja myöhemmin fantasiaroolipeleihin ja simulaattoreihin. Pääosa ensimmäisistä julkaistuista peleistä oli tarkoitettu Apple II -koneelle, mutta myös Commodore 64 ja TRS-80 -pelejä julkaistiin lukuisia. Myöhemmin alustaksi tulivat Atari ST, Amiga, MS-DOS ja Windows.


title: Strategic Simulations

text: Vuonna 1987 sai SSI TSR:ltä lisenssin AD&D-peleihin ja julkaisi sarjassa noin 30 peliä alkaen "Pool of Radiancesta" vuonna 1988. SSI:llä oli myös Warhammer 40,000 -lisenssi.


title: Strategic Simulations

text: SSI kehitti ja julkaisi AOL:n, Stormfront Studiosin ja AD&D-lisenssihaltijan TSR:n kanssa 1991 "Neverwinter Nights" -roolipelin, joka oli ensimmäinen graafinen monen pelaajan verkkoroolipeli. Peli toimi vain AOL:n palvelussa ja käytti samaa Gold Box -pelimoottoria kuin SSI:n AD&D-pelit.


title: Strategic Simulations

text: Vuonna 1994 yhtiö julkaisi suuren suosion saavuttaneen Panzer General -pelin, jolle luotiin lähes kymmenen jatko- tai rinnakkaisosaa (Allied General, Pacific General, Fantasy General, Panzer General II, jne.) Vuonna 1995 julkaistiin Steel Panthers -peli, joka sai kaksi jatko-osaa.


title: Strategic Simulations

text: SSI:n julkaisemia simulaattoreita olivat mm. Silent Hunter ja Silent Hunter II sekä Su-27 Flanker ja Flanker 2.0.


title: Strategic Simulations

text: SSI:n osti 1994 Mindscape, sittemmin Mattel ja vuonna 2001 Ubisoft. Ubisoft on luopunut nimen käytöstä.


title: Strategic Simulations

text: Yhtiön ensimmäinen julkaisu oli "Computer Bismarck" vuonna .


title: Waldemar Kozak

text: Waldemar Kozak (s. 17. toukokuuta 1948 Lublin) on puolalainen kilpauransa päättänyt koripalloilija.


title: Waldemar Kozak

text: Kozak saavutti Puolan maajoukkueessa EM-pronssia Suomesta 1967. Kesäolympialaisissa hän sijoittui Puolan maajoukkueessa kymmenenneksi Münchenissä 1972. Vuoden 1967 lisäksi hän pelasi EM-kilpailuissa vuosina 1969 ja 1971.


title: Korian ratasilta

text: Korian ratasilta on Kymijoen ylittävä Pietarin radan teräsbetoninen holvisilta Kouvolassa, entisen Elimäen kunnan alueella. Silta valmistui vuonna 1925 ja se korvasi kantokyvyltään heikentyneen vuonna 1870 valmistuneen vanhan rautatiesillan. Sillan suurin aukko on 67,6 metriä ja se on selkeästi pitkäjänteisin holvisilta Suomen rataverkolla. Toiseksi pisin on jänteeltään 45-metrinen vuonna 1920 valmistunut Petäisenkosken ratasilta Kajaani–Kontimäki-radalla ja kolmanneksi pisin Harjunjoen ratasilta Kouvola–Mikkeli-välillä, sen jänne on 44,1 metriä ja valmistumisvuosi 1968.


title: Korian ratasilta

text: Vanhan rautatiesillan kantokyvystä oli jo pitkään oltu huolissaan rautatiehallituksessa, joka vuonna 1922 järjesti tunnettujen sillanrakentajien kesken kilpailun uuden sillan hankkimiseksi. Kilpailu oli kansainvälinen ja ehdotuksia tuli 14, näistä kuusi oli kokonaan betonista holvisiltaa. Muissa ehdotuksissa oli teräksisiä päällysrakenteita ja yksi, jossa myös keskijänne oli teräsrakenteinen. Palkintolautakunta suosi betonista ja kivestä tehtyjä rakenteita ylläpitokustannuksiltaan edullisina ja kotimaisina, mutta arveli teräsrakenteenkin voivan olla kilpailukykyinen, koska silloin vältyttäisiin telineiden rakentamiselta.


title: Korian ratasilta

text: Valituksi tuli Oy Constructor Ab:n ehdotus, viisiaukkoinen kokonaan betoninen holvisilta. Ehdotuksessa holvin leveys oli kahdeksan metriä eli sillalle mahtui kaksi raidetta, keskiaukon jännemitta oli 70 metriä ja muiden aukkojen 13,5 metriä.


title: Korian ratasilta

text: Korian ratasillan keskijänteen pituus on 67,6 metriä ja holvin nuolikorkeus eli holvin laen etäisyys kantojen yhdyssuorasta 12,85 metriä. Holvin paksuus laella on kaksi metriä, paksuimmillaan 2,6 metriä ja kantanivelen kohdalla 2,4 metriä. Pääjänteen kohdalla rataa kannattavat teräsbetoninen laatta ja palkisto, jotka on tuettu holviin 60 senttimetriä paksuilla hieman holvia kapeammilla väliseinillä. Koko silta on perustettu kalliolle. Constructorin pääsuunnittelija oli insinööri Emil Holmberg, siltasuunnitelmien pääasiallisena laatijana pidetään Lauri Wallénia. Yhtiön toimitusjohtaja oli Manne Muoniovaara.


title: Korian ratasilta

text: Urakkasopimus allekirjoitettiin 28. joulukuuta 1922 ja urakkasumma oli 4,8 miljoonaa markkaa, sama kuin kilpailuehdotuksessa. Rautatiehallitus asetti työn valvojaksi ratainsinööri Toivo Vähäkallion.


title: Korian ratasilta

text: Rakennustyön aikana urakoitsija ja tilaaja riitelivät tai olivat eri mieltä muutamasta asiasta. Huhtikuussa 1923 Muoniovaara ja Vähäkallio kiistelivät betoniin käytettävästä sepelistä, jota Vähäkallio ei voinut hyväksyä epäpuhtauksien takia. Urakoitsija vastasi seulontavaatimusten aiheuttamilla lisälaskuilla ja uhkasi lopettaa työt. Lisälasku esitettiin myös kalliopinnan korkeuden poikkeamista ja uhattiin jälleen töiden lopettamisella. Rautatiehallituksen silloinen pääjohtaja Jalmar Castrén ilmoitti kirjeitse, ettei lisälaskuja makseta.


title: Korian ratasilta

text: Constructor teki telinesuunnitelmat, joihin Vähäkalliolla oli huomautettavaa, rautatieviranomaiset eivät hyväksyneet suunnitelmia. Telineiden rakentaminen oli vaikeaa, koska joki oli melkein kokonaan kalliopohjainen ja virta oli vuolas. Pääholvin telineet ja muotit olivat valmiit elokuussa 1923.


title: Korian ratasilta

text: Holvin valu oli noin yhtä kuutiometriä vaille valmis, kun 11. lokakuuta 1923 kello 6.30 telineet sortuivat. Vastavalettu holvi välttyi raudoituksen ansiosta putomasta kokonaan jokeen. Kovettumaton betoni holvin toisessa päässä murtui ja holvin pää painui alas kiertyen kokonaan toisen kantanivelen ympäri. Onnettomuutta seurasivat kuulustelut useana päivänä Korialla, Kouvolassa ja Helsingissä. Kuulustelupöytäkirjoja tuli 17 sivun verran. Joulukuussa 1923 Vähäkallio toi julki kantansa, että holvi pitäisi purkaa. Valtionrautateiden asiantuntijana ollut saksalaisprofessori kävi työmaalla tammikuussa 1924, kirjoitti 11-sivuisen lausunnon ja antoi lisäksi ehdotuksia siitä, miten silta korjattaisiin. Constructorin asiantuntija oli tukholmalaisprofessori H. Kreüger, joka kävi työmaalla myös heti tammikuun 1924 alussa ja kirjoitti hänkin 11-sivuisen lausunnon asiasta.


title: Korian ratasilta

text: Constructor teki sillan korjauksen professori Kreügerin suunnitelmien mukaan, korjaussopimus tehtiin heinäkuussa 1924. Korjauslaskelmat tarkisti Herman Ossian Hannelius ja rautatiehallitus ilmoitti Contructorille elokuussa 1924 korjaussuunnitelmien hyväksymisestä. Ennen korjausta sillasta otettiin koekappaleita, joiden perusteella todettiin valetun betonin olevan kunnollista. Murtunut kantanivel korjattiin uusimalla se metrin kaistoissa. Muutkin murtuneet kohdat korjattiin piikkaamalla betoni pois, vahvistamalla raudoitus ja valamalla uusi betoni. Halkeamakohdissa rakenne vahvistettiin teräksin, jotka painejuotettiin sementtilaastilla. Kun rakenteelliset korjaukset oli tehty, holvi rapattiin ja sen pintoihin siveltiin ainetta, joka estää sadeveden tunkeutumisen rakenteeseen. Tammikuun 1925 lopussa sillalle tehtiin koekuormitus ja se voitiin ottaa käyttöön. Takuutarkastus tehtiin 18. tammikuuta 1927. Silta oli kunnossa ja Constructor vapautui kaikesta vastuusta.


title: Korian ratasilta

text: Korian ratasilta korjattiin vuonna 2004, työlle myönnettiin Suomen Rakennusinsinöörien Liiton (RIL:in) Vuoden silta -palkinto.


title: Korian ratasilta

text: Korian kaksi rautatiesiltaa muodostavat kohteen, joka kuuluu valtakunnallisesti merkittäviin rakennettuihin kulttuuriympäristöihin Suomessa. Kolmantena siltana siltapaikalla on vuonna 1985 valmistunut Korian uusi silta, jolle maantieliikenne siirtyi vuoden 1870 sillan muututtua kevyen liikenteen sillaksi.


title: Joseph L. Hogg

text: Joseph Lewis Hogg (13. syyskuuta 1806 – 16. toukokuuta 1862) oli poliitikko Teksasista. Hänen oikansa oli Teksasin kuvernööri Jim Hogg.


title: Joseph L. Hogg

text: Hogg syntyi Morgan County, Georgiassa ja muutti perheensä mukana Alabamaan vuonna 1818. Hän opiskeli lakia. Vuonna 1839 hän muutti Texasiin, minne perusti lakifirman. Hänet valittiin Texasin kongressiin, missä palveli vuosina 1843–1844. Hän puolusti Yhdysvaltain laajenemista, ja hänet valittiin Texasin senaattiin vuonna 1846. Meksikon ja Yhdysvaltain sodan sytyttyä hän erosi tästä tehtävästä ja värväytyi in the Texas Mounted Volunteersiin joka oli mukana Monterreyn taistelussa. Hänet valittiin Texasin valtiokonventtiin vuonna 1860, ja hän äänesti unionista eroamisen puolesta.


title: Joseph L. Hogg

text: Hoggin erottua tehtävästä hänestä tuli kapteeni kolmannessa Texasin ratsuväessä. Texasin kuvernööri Edvard Clark nimitti hänet everstiksi.


title: Anna Wiik

text: Anna Elisabeth Wiik (o.s. Forsström, 5. maaliskuuta 1891 Helsinki – 30. lokakuuta 1964 Helsinki) oli suomalainen työväenliikkeen valistaja ja arkistonhoitaja, joka tunnetaan Työväen Arkiston pitkäaikaisena hoitajana ja Kansan Arkiston perustajana. Lisäksi hän loi pohjan myöhemmin perustetulle Työväenliikkeen kirjastolle. Wiikin syntymäpäivänä 5. maaliskuuta on Suomessa vuodesta 1997 lähtien vietetty kansallista työväenperinnepäivää. Työväenperinne ry jakaa tuolloin Vuoden Työväentutkimus -palkinnon vuorovuosina ammattitutkijoille ja harrastajatutkijoille.


title: Anna Wiik

text: Ruotsinkielisestä työläiskodista lähtöisin ollut Wiik meni mukaan sosialidemokraattisen liikkeen toimintaan jo 16-vuotiaana, vaikuttaen erityisesti sen sivistys- ja opintokerholiikkeissä. Ennen vuoden 1918 sisällissotaa hän toimi luennoitsijana ja kouluttajana suomenruotsalaisissa työväenyhdistyksissä. Sodan jälkiselvittelyissä hän sai poliittisesta toiminnastaan vankilatuomion ja kärsi sitä Katajanokan vankilassa syksyn 1918 joukkoarmahdukseen saakka.


title: Anna Wiik

text: Vapautumisensa jälkeen Wiik aloitti marraskuussa Työväen Arkiston assistenttina sitä johtaneen tulevan puolisonsa K. H. Wiikin palkkaamana. Varsinaisen toimeentulonsa Anna Wiik sai kuitenkin työstään Finlands Svenska Arbetarförbundin toimitsijana ja sivistysjaoston sihteerinä, koska molemmat hoitivat Työväen Arkistoa luottamustehtävänä. Pariskunta solmi avioliiton 1925, jonka jälkeen Anna Wiik seurasi aviomiestään Työväen Arkiston hoitajana, tämän tultua valituksi SDP:n puoluesihteeriksi vuoden 1926 puoluekokouksessa. Hän oli ensimmäinen arkistonhoitaja, jolle maksettiin työstään myös palkkaa.


title: Anna Wiik

text: Anna Wiik toimi Työväen Arkiston hoitajana aina vuoteen 1941 saakka, jolloin hänet erotettiin poliittisin perustein, vaikka viralliseksi syyksi kirjattiinkin väärinkäytökset. Syynä oli K. H. Wiikin päätyminen SDP:n sisäiseen oppositioon, eli ns. kuutosiin. Samalla myös Anna Wiik jätti puolueen ja kaikki siihen liittyvät järjestötehtävänsä. Hän oli erittäin katkera, koska oli kehittänyt arkistoa antaumuksella yli 22 vuoden ajan ja kartuttanut sen kokoelmia myös omilla varoillaan. Jatkosodan aikana K. H. Wiik joutui poliittisista syistä vankilaan ja työttömänä ollut Anna joutui elättämään itsensä säästöillään. K. H. Wiik puolestaan menetti vankilavuosien aikana terveytensä ja kuoli vuonna 1946.


title: Anna Wiik

text: Sodan jälkeen vuosina 1946–1948 Wiik oli mukana perustamassa SKP:n arkistoa, josta myöhemmin kehittyi Kansan Arkisto. Aloite SKP:n oman arkiston muodostamiseen tuli Raoul Palmgrenilta, joka valitsi tehtävään ammattitaitoiseksi tietämänsä Wiikin. Hän käytti arkiston kokoamisessa hyväkseen Työväen Arkiston aikana syntynyttä laajaa kontaktiverkostoaan, joka ulottui myös muihin Pohjoismaihin. Arkiston järjestämisen Wiik teki Työväen Arkistoon yhdessä aviomiehensä kanssa kehittämän luokituksen mukaisesti. Saatuaan Kansan Arkiston pohjan valmiiksi keväällä 1948, Wiik erosi tehtävästään ja suoritti sen jälkeen 1950-luvulla vielä joitakin yliopisto-opintoja.


title: Tuulaniemi

text: Tuulaniemi on paikannimi Kemijärven Luusuassa, ja se on myös suomalainen sukunimi. Sukunimi esiintyi ensimmäisen kerran Kemijärven rippikirjassa 1700-luvun alkupuolella.


title: Tuulaniemi

text: Elokuussa 2015 Tuulaniemi oli väestörekisterikeskuksen mukaan sukunimenä 74 miehellä ja 61 naisella. Suomessa näistä asui 123 ja ulkomailla 12.


title: Lü Xiuzhi

text: Lü Xiuzhi (, s. 26. lokakuuta 1993 Chuzhou) on kiinalainen kävelijä. Hän edustaa Anhui Province Athletic Teamia ja on pituudeltaan 156 cm.


title: Lü Xiuzhi

text: Lü sijoittui 20 kilometrin kävelyssä 2012 kävelyn maailmancupissa kolmanneksi ja Lontoon olympialaisissa viidenneksi. Hän oli 2014 maailmancupissa kuudes ja voitti kultaa Aasian kisoissa Incheonissa ajalla 1.31.06. Hän käveli Aasian ennätyksen 1.25.12 Pekingissä 20. maaliskuuta 2015. Hän sai MM-hopeaa Pekingissä 2015 samalla ajalla 1.27.45 kuin kilpailun voittanut Liu Hong. Hän kuului Kiinan joukkueeseen, joka voitti 20 kilometrin kävelyn joukkuemaailmanmestaruuden Roomassa 2016. Henkilökohtaisessa kilpailussa hän oli viides.


title: Lü Xiuzhi

text: Lü saavutti Rio de Janeiron olympialaisissa 2016 pronssia 20 kilometrin kävelyssä ajalla 1.28.42. Lontoon MM-kilpailuissa 2017 hänet hylättiin.


title: Ljudmyla Oljanovska

text: Ljudmyla Oljanovska (, s. 20. helmikuuta 1993) on ukrainalainen kävelijä.


title: Ljudmyla Oljanovska

text: Vuonna 2012 Oljanovska sijoittui kävelyn maailmancupissa 10 kilometrin kävelyssä viidenneksi. Samana vuonna hän oli Barcelonan alle 20-vuotiaiden MM-kilpailuissa 10 000 metrin ratakävelyssä neljäs.


title: Ljudmyla Oljanovska

text: Vuonna 2013 Oljanovska oli toinen 20 kilometrin kävelyssä Tampereen alle 23-vuotiaiden EM-kisoissa. Saman vuoden Moskovan MM-kilpailuissa hän oli matkalla 12:s. Vuonna 2014 Oljanovska oli kävelyn maailmancupissa 20 kilometrillä seitsemäs. Zürichin EM-kilpailuissa hän sai hopeaa 20 kilometrin kävelyssä ajalla 1.28.07.


title: Ljudmyla Oljanovska

text: Alle 23-vuotiaiden EM-kilpailuissa Tallinnassa 2015 Oljanovska oli kolmas ajalla 1.28.41. Saman vuoden Pekingin MM-kilpailuissa hän saavutti pronssia ajalla 1.28.13.


title: Almodovar

text: Almodovar tarkoittaa seuraavia:


title: Haukkala

text: Haukkala on alue Jyväskylässä Tuomiojärven länsirannan ja Laajavuorentien välissä Kortepohjan pohjoispuolella. Alueen pohjoisosassa on Haukkalanrannan uudella vuosituhannella rakennettu omakotialue, joka on vanhaa maanviljelysasuinaluetta. Haukkalassa sijaitsee myös Haukkalan koulu (erityiskoulu) ja oppimis- ja ohjauskeskus, jonka nykyisissä tiloissa toimi aikaisemmin Haukkarannan koulu, joka oli viittomakielinen koulu ja yhdistyi Jyväskylän näkövammaisten koulun kanssa.


Jalkapallon Eurooppa-liigan kauden 2015–2016 lohkovaiheen ottelut alkoivat 17. syyskuuta ja loppuivat 10. joulukuuta 2015.


title: Eurooppa-liigan kauden 2015–2016 lohkovaihe

text: Arvonta suoritettiin Grimaldi Forumissa, Monacossa 28. elokuuta 2015.


text: Arvontakori 1


text: Arvontakori 2


text: Arvontakori 3


text:
Arvontakori 4
Otteluajat ovat ennen päivää 5. marraskuuta UTC+2, tämän jälkeen UTC+1.Ottelu Bruggen ja Napolin välillä pelattiin suljettujen ovien takana johtuen Pariisin terrori-iskuista.


text: Dnipron ja Napolin välinen ottelu pelattiin suljettujen ovien takana UEFA:n rangaistua Dniproa.


title: Qəbələ FK

text: Qəbələ Futbol Klubu on azerbaidžanilainen jalkapalloseura Qəbələn kaupungista. Seura pelaa Azerbaidžanin valioliigassa, joka on maan korkein sarjataso. Qəbələ on pelannut kahdesti Eurooppa-liigassa. Kaudella 2014–2015 se hävisi ensimmäisellä karsintakierroksella NK Široki Brijegelle. Kaudella 2015–2016 seura eteni lohkovaiheeseen voitettuaan karsintakierroksilla Tbilisin Dynamo, FK Čukaričkin, Apollon Limassolin ja Panathinaikosin.


title: Sylvia Cheeseman

text: Sylvia Cheeseman (19. toukokuuta 1929 Richmond) on brittiläinen pikajuoksija. Hän osallistui urallaan kaksiin olympialaisiin vuosina 1948 ja 1952. Hän saavutti olympiapronssia Helsingin olympialaisissa 1952 4 × 100 metrin viestissä. Hän osallistui kummassakin olympialaisissa myös 200 metrin yksilökilpailuun jääden Helsingissä puolivälieriin ja Lontoossa välieriin.


title: June Foulds

text: June Foulds (13. kesäkuuta 1934 Shepherd's Bush, Lontoo, myöh. June Paul) on brittiläinen pikajuoksija. Foulds osallistui urallaan kaksiin olympialaisiin: Helsingissä 1952 ja Melbournessa 1956. Helsingissä Foulds osallistui 100 metrin juoksuun, jossa jäi toiselle kierrokselle. Hän osallistui myös 4 x 100 metrin viestiin, jossa saavutti olympiapronssia. Melbournessa Foulds osallistui kolmeen lajiin: 100 metrin juoksussa hän jäi välieriin, 200 metrin juoksussa hän sijoittui finaalissa viidenneksi ja viestijoukkueessa hän saavutti olympiahopeaa.


title: June Foulds

text: Brysselin EM-kilpailuissa 1950 Foulds saavutti 100 metrin juoksussa pronssia 16 vuoden, kahden kuukauden ja 12 päivän ikäisenä. Kaksi päivää myöhemmin hän voitti kultaa 4 × 100 metrin viestijuoksussa.


title: June Foulds

text: Foulds on naimisissa olympiamiekkailija Raymond Paulin kanssa.


title: Lagercrantz

text: Lagercrantz myös: Lagerkrants, Lagerkrantz, Lagerkrans ja Lagerkranz on eri muodoissa Suomessa ja Ruotsissa käytössä oleva sukunimi


title: Lagercrantz

text: Siirry kirjaimeen → A B C D E F G H I J K L M N O P Q R S T U V W X Y Z Å Ä Ö


title: Heather Armitage

text: Heather Joy Armitage (17. maaliskuuta 1933 Colombo, Sri Lanka, myöh. Young) on entinen brittiläinen pikajuoksija. Armitage osallistui kaksiin olympialaisiin vuosina 1952 ja 1956. Helsingissä hän jäi 100 metrillä toiselle kierrokselle, mutta voitti olympiahopeaa 4x100 metrin viestissä. Melbournessa 100 metrillä Armitage oli finaalissa kuudessa, mutta jäi 200 metrillä välieriin. Hän saavutti olympiahopeaa jälleen 4x100 metrin viestissä.


title: Bentsyyliasetoni

text: Bentsyyliasetoni (CHO) on aromaattisiin ketoneihin kuuluva orgaaninen yhdiste. Yhdistettä käytetään hajusteissa ja orgaanisissa synteeseissä.


title: Bentsyyliasetoni

text: Huoneenlämpötilassa bentsyyliasetoni on väritöntä nestettä, jolla on miellyttävä makea ja kukkaismainen tuoksu. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin kuten etanoliin, dietyylieetteriin ja asetoniin.


title: Bentsyyliasetoni

text: Luonnossa bentsyyliasetonia esiintyy haihtuvana kemikaalina kaakaopuussa ("Theobroma cacao") ja "Nicotiana attenuata" -tupakkalajin kukissa meden komponenttina. "N. attenuata" -kasvin kukat eivät juurikaan tuota bentsyyliasetonia päiväsaikaan, mutta tuotanto kiihtyy illalla ja yöllä. Yhdiste toimii pölyttäjien kuten tupakkakiitäjän ("Manduca sexta"), viirukiitäjän ("Hyles lineata"), mustakurkkukolibrin ("Archilochus alexandri") ja kettukolibrin ("Selasphorus rufus") houkuttimena. Mesi sisältää myös karvaanmakuista nikotiinia, joka estää yhtä pölyttäjäyksilöä imemästä kaikkea mettä.


title: Bentsyyliasetoni

text: Bentsyyliasetonia valmistetaan kondensoimalla emäksisissä olosuhteissa bentsaldehydiä ja asetonia, jolloin muodostuu bentsylideeniasetonia. Bentsylideeniasetoni voidaan pelkistää bentsyyliasetoniksi katalyyttisellä vedytyksellä.


title: Bentsyyliasetoni

text: Bentsyyliasetonia käytetään sen miellyttävän kukkaismaisen tuoksun vuoksi hajusteena muun muassa saippuoissa. Siitä voidaan valmistaa myös hajusteina ja lääkeaineiden valmistuksessa käytettäviä kemikaaleja kuten sitronitriiliä, 4-fenyyli-2-metyyli-2-butanolia, 1-fenyyli-3-metyyli-3-pentanolia ja (R)-1-metyyli-3-fenyylipropyyliamiinia.


title: Sergei Zavjalov

text: Sergei Zavjalov (, s. 18. toukokuuta 1958 Tsarskoje Selo, Neuvostoliitto) on venäläinen runoilija.


title: Sergei Zavjalov

text: Zavjalov syntyi Mordvasta tulleiden vanhempien perheeseen. Hän asui vuodet 1970–2004 Pietarissa ja valmistui vuonna 1985 Leningradin valtionyliopiston filologisen tiedekunnan klassiselta osastolta. Vuosina 1988–2004 Zavjalov opetti muinaiskreikkaa ja latinaa sekä antiikin kirjallisuutta. Hän muutti Suomeen vuonna 2004 ja oli Suomen PENin turvakaupunkikirjailija. Zavjalov asui Helsingissä ja Espoossa. Vuodesta 2011 hän on asunut Winterthurissa Sveitsissä.


title: Sergei Zavjalov

text: Zavjalov julkaisi ensimmäiset runonsa Leningradin samizdatissa. Vuosina 1986–1988 Zavjalov kuului Klubi-81:een, neuvostokirjailijaliitolle vaihtoehtoiseen kirjailijayhtymään. 1990-luvun jälkipuoliskolla hän osallistui ”postmodernisteiksi” kutsuttujen  pietarilaisten kirjailijoiden (Arkadi Dragomoštšenko, A. Skidan, D. Golynko ym.) yhteistilaisuuksiin. Zavjalovin runous on kolmessa vuosikymmenessä kehittynyt vapaamittaisesta proosarunoon ja lyriikasta epiikkaan.


title: Sergei Zavjalov

text: 2000-luvulla Zavjalov on julkaissut joukon esseitä, joissa neuvostorunoutta tutkitaan traumaattisena todistuslausuntona sekä postkoloniaalisesta problematiikasta (mordvalaisen ja ylipäätään suomalais-ugrilaisen identiteetin rekonstruktio ja dekonstruktio).


title: Sergei Zavjalov

text: Vuosina 2005 ja 2013 Zavjalov osallistui Lahden kansainväliseen kirjailijakokoukseen ja vuonna 2010 suomalais-ugrilaisten kirjailijoiden maailmankongressiin Oulussa. Hän on kääntänyt suomalaista runoutta venäjäksi ja kirjoittanut aiheesta esseen ”Ottelussa ajan hirviön kanssa: suomalainen nykyrunous”.


title: Sergei Zavjalov

text: Zavjalovin teoksia on suomentanut Jukka Mallinen. Niitä on julkaistu runokokoelmina sekä aikakauslehdissä Tuli & Savu, Parnasso, Lumooja, Nuori Voima ja Horisont.


title: Sergei Zavjalov

text: Runokokoelmat


title: Sergei Zavjalov

text:
Arvioita: Jukka Koskelainen, Janne Nummela, Ville Ropponen.
Arvioita: Pauli Tapio, Esa Mäkijärvi, Hannu Waarala, Kirsti Ekonen, Vesa Rantama, Riitta Kylänpää, Pia Ingström.


title: Sergei Zavjalov

text: Kääntäjä Jukka Mallinen sai näiden kirjojen sekä Valko-Venäjän opposition presidenttiehdokkaan Uladzimir Njakljajeun kirjan kääntämisestä runokäännöspalkkion Tanssiva karhu.


title: Sergei Zavjalov

text: Arvioita: Thomas Sjösvärd, Annika Bäckström.


title: Sergei Zavjalov

text: Zavjalovin runoja on ilmestynyt antologoissa ja aikakaslehdissä englanniksi, ranskaksi, italiaksi, saksaksi, kinaksi, puolaksiunkariksi, serbiaksi, liattuaksi, latviaksi, erzä-mordvaksi.


title: Alexandra Tavernier

text: Alexandra Tavernier (s. 13. joulukuuta 1993) on ranskalainen moukarinheittäjä.


title: Alexandra Tavernier

text: Vuonna 2011 Tavernier oli kuudes alle 20-vuotiaiden EM-kisoissa Tallinnassa. Barcelonan alle 20-vuotiaiden MM-kilpailuissa 2012 hän voitti kultaa. Zürichin EM-kisoissa 2014 Tavernier oli kuudes.


title: Alexandra Tavernier

text: Kesäkuussa 2015 Tavernier oli kolmas Euroopan joukkuemestaruuskilpailuiden Superliigassa ennätyksellään 74,04. Heinäkuussa hän voitti kultaa Tallinnan alle 23-vuotiaiden EM-kisoissa. Elokuussa Tavernier saavutti pronssia Pekingin MM-kilpailuissa tuloksella 74,02 metriä. Samojen kilpailujen karsinnassa hän heitti tuolloisen ennätyksensä 74,39 m.


title: Alexandra Tavernier

text: Tavernier sijoittui 11:nneksi Rio de Janeiron olympialaisissa 2016 ja 12:nneksi Lontoon MM-kilpailuissa 2017. Hän voitti kultaa Välimeren kilpailuissa 2018 tuloksella 73,67. Berliinin EM-kilpailuissa 2018 hän saavutti hopeaa Ranskan ennätystuloksella 74,78.


title: Rautainen palkkalaki

text: Rautainen palkkalaki on saksalaisen Ferdinand Lassallen 1800-luvulla luoma sovellutus teoriasta, jonka mukaan palkat asettuvat aina toimeentulon vähimmäistasolle. Lassalle muotoili sen englantilaisen David Ricardon esittämästä palkkateoreettisesta käsityksestä. Rautaisen palkkalain mukaan palkkojen noustessa matalimman elämiseen riittävän tason yläpuolelle väestö alkaa kasvaa niin nopeasti, että työvoiman määrän kasvun vaikutuksesta palkkataso alenee takaisin sellaiselle tasolle, että työntekijä perheineen tulee vain hyvin niukasti toimeen tai parhaimmillaankin hän saavuttaa vain juuri ja juuri tason, mikä kyseisessä yhteiskunnassa vallitsevan tottumuksen mukaan on tarpeen. Rautainen palkkalaki perustuu olettamukseen, jonka mukaan väestö kasvaa aina nopeammin kuin saatavilla olevien elintarvikkeiden määrä. 1900-luvulla huomattiin, ettei rautainen palkkalaki ollut toteutunut teollistuneissa maissa. Palkkojen nousuun liittyi syntyvyyden aleneminen.


title: Rasvaton rasva

text: Rasvaton rasva on rakenteeltaan ja käyttäytymisominaisuuksiltaan rasvaa muistuttavaa valmistetta, jonka tarkoituksena on korvata rasvaa ja siten alentaa elintarvikkeen rasvapitoisuutta. Niitä voidaan valmistaa sekä hiilihydraateista että valkuaisaineista. Tunnetuin rasvaton rasva lienee Olestra, jonka on kehittänyt Procter & Gamble. Täydellistä rasvankorviketta ei toistaiseksi ole keksitty.


title: Katutyttöjen laulu

text: Katutyttöjen laulu on alternative rock -yhtye Maj Karman Kauniiden Kuvien single, joka julkaistiin yhtyeen "Metallisydän"-albumilta. Se ilmestyi vuonna 2003 Megamania-levymerkillä.


title: Katutyttöjen laulu

text: Kaikki kappaleet kirjoittanut Maj Karman Kauniit Kuvat.


title: David Cobeño

text: David Cobeño Iglesias (s. 6. huhtikuuta 1982 Madrid) on espanjalainen jalkapallomaalivahti, joka edustaa Espanjan korkeimmalla sarjatasolla Primera Divisiónissa pelaavaa Rayo Vallecanoa.


title: David Cobeño

text: Cobeño on Rayo Vallecanon kasvatti, mutta hän edusti ammattilaisuransa alkuvuosina myös Ponferradinaa, Real Madridia, Sevillaa ja Almeríaa. Real Madridissa hän toimi kaudella 2005–2006 kakkosjoukkue Castillan maalivahtina Espanjan toiseksi korkeimmalla sarjatasolla Segunda Divisiónissa. Ensiesiintymisensä Espanjan korkeimmalla sarjatasolla Primera Divisiónissa Cobeño teki Sevillan kanssa 18. maaliskuuta 2007 ottelussa Celtaa vastaan. Hän oli kaudella 2006–2007 osa UEFA-supercupin, UEFA-cupin ja Copa del Reyn voittanutta joukkuetta, mutta toimi pääasiassa Andrés Palopin varamiehenä.


title: David Cobeño

text: Kaudeksi 2008–2009 Cobeño palasi tuolloin Segundassa pelanneeseen Rayoon. Paluu oli onnistunut, sillä hän oli sarjan vähiten maaleja päästänyt maalivahti, mistä hänet palkittiin Zamora-palkinnolla. Cobeño onnistui myös kertaalleen maalinteossa 24. toukokuuta 2009 ottelussa Elcheä vastaan, kun hänen omalta rangaistusalueeltaan lähettämä avauspotku yllätti virkaveli Jaime Jiménezin. Kaudeksi 2011–2012 Cobeño nousi Rayon kanssa Primeraan. Kiistatonta ykkösmaalivahdin asemaa hän ei kuitenkaan ole Rayon Primera-kausilla onnistunut vakiinnuttamaan, vaan hän on joutunut jakamaan peliajan Joel Roblesin, Dani Giménezin, Rubén Martínezin, Toño Martínezin ja Cristian Álvarezin kanssa.


title: David Cobeño

text: Kesällä 2012 Cobeño siirtyi romanialaiseen Vasluihin, mutta sopimus purettiin sopeutumisvaikeuksien vuoksi jo saman kesän aikana ja hän palasi Rayoon pelaamatta yhtään virallista ottelua Vasluissa. Kaudella 2015–2016 Cobeño toimii Rayon kapteenina.


title: David Cobeño

text: Seurajoukkue


title: David Cobeño

text: Henkilökohtaiset


title: Mediakeskus

text: Mediakeskus on jonkin tahon toimeenpanema mediaan keskittynyt toiminnallinen yksikkö. Mediakeskuksissa on esimerkiksi tietoverkkoihin liittyvää toimintaa.


title: Mediakeskus

text: Esimerkkejä joistakin mediakeskuksista:


title: Seung-Woo Lee

text: Seung-Woo Lee (s. 1998) on eteläkorealainen jalkapalloilija, joka pelaa FC Barcelonan U-19 joukkueessa, Juvenil A:ssa.


title: Seung-Woo Lee

text: Lee siirtyi vuonna 2011 kotimaastaan FC Barcelonan organisaatioon. Kolme vuotta myöhemmin Barça sai Leen ostamisesta vuoden mittaisen siirtokiellon.


title: Konkola (täsmennyssivu)

text: Konkola tarkoittaa


title: Darryl Dawkins

text: Darryl Dawkins (11. tammikuuta 1957 Orlando, Florida – 27. elokuuta 2015 Allentown, Pennsylvania) oli yhdysvaltalainen koripalloilija. Vahvana donkkaajana tunnettu Dawkins sai muusikko Stevie Wonderilta lempinimen ”Chocolate Thunder”. Dawkinsin pirstaloitua korilevyn kahdesti NBA-kaudella 1979–1980 sarja alkoi ensin rangaista pelaajia korilevyn hajottamisesta virheillä sekä sakoilla ja otti lopulta käyttöön joustavat korirenkaat.


title: Darryl Dawkins

text: Dawkins pelasi NBA:ssa 14 kautta vuosina 1975–1989. Philadelphia 76ers varasi hänet NBA:han viidennellä vuorolla.


title: Darryl Dawkins

text: Dawkins kuoli sydänkohtaukseen Pennsylvanian Allentownissa 58-vuotiaana 27. elokuuta 2015.


title: Halsey

text: Ashley Nicolette Frangipane (s. 29. syyskuuta 1994 New Jersey), joka tunnetaan artistinimellä Halsey, on yhdysvaltalainen laulaja ja lauluntekijä. Vuonna 2014 Halsey julkaisi ensimmäisen EP:nsä "Room 93". Levy-yhtiö Astralwerks julkaisi hänen esikoisalbuminsa "Badlands" 28. elokuuta 2015. Halseyn toinen studioalbumi "Hopeless Fountain Kingdom" julkaistiin 2. kesäkuuta 2017.


title: Halsey

text: "Badlands" nousi ensimmäisellä listaviikollaan Yhdysvalloissa Billboard 200 -albumilistan kakkoseksi ja Suomessa virallisen listan sijalle 36.


title: Halsey

text: Halsey syntyi vuonna 1994 New Jerseyn Edisonissa. Hänen isänsä on afroamerikkalainen, jolla on myös irlantilaisia sukujuuria, ja hänen äidillään on italialaisia ja unkarilaisia sukujuuria.


title: Halsey

text: Halsey on avoimesti biseksuaali. Hänellä on diagnosoitu kaksisuuntainen mielialahäiriö.


title: Toijala (täsmennyssivu)

text: Toijala tarkoittaa seuraavia asioita:


title: Danielle Williams

text: Danielle Gracia Williams (s. 14. syyskuuta 1992 St. Andrew) on jamaikalainen aitajuoksija, joka kilpailee 100 metrin aitajuoksussa. Williams on 167 senttimetriä pitkä ja painaa 59 kilogrammaa.


title: Danielle Williams

text: Williams saavutti hieman yllättäen MM-kultaa vuoden 2015 MM-kilpailuista Pekingistä ennätyksellään 12,57. Vuosien 2013 ja 2017 MM-kilpailuissa hän selviytyi semifinaaleihin. Vuoden 2015 kesäuniversiadeista Gwangjusta Williams saavutti kultaa ja vuoden 2013 kesäuniversiadeista Kazanista pronssia. Gold Coastin Kansainyhteisön kisoissa 2018 hän sai hopeaa.


title: Saidy Janko

text: Saidy Janko (s. 22. lokakuuta 1995 Zürich) on sveitsiläinen jalkapalloilija, joka edustaa Skotlannin valioliigassa pelaavaa Celtic FC:tä. Pelipaikaltaan oikeajalkainen Janko on oikea laitapuolustaja.


title: Saidy Janko

text: Janko aloitti uransa kotikaupunkinsa FC Zürichissä. Vuonna 2013 hän siirtyi englantilaisseura Manchester Unitedin juniorijoukkueeseen. Seuran edustusjoukkueen paidassa hän pelasi vain yhdessä Englannin liigacupin ottelussa elokuussa 2014. Kevätpuoliskon kaudesta 2014-2015 Janko oli lainassa Englannin mestaruussarjan Bolton Wanderersissa pelaten kymmenen ottelua ja tehden yhden maalin.


title: Saidy Janko

text: Heinäkuussa 2015 Janko siirtyi Skotlannin valioliigan Celtic FC:hen.


title: Saidy Janko

text: Sveitsiläis-italialaisen äidin ja gambialaisen isän lapsi Janko voi edustaa aikuisten maajoukkuetasolla joko Sveitsiä tai Gambiaa. Hän on kuitenkin pelannut lähes kaikissa Sveitsin nuorten maajoukkueissa, viimeisimpänä alle 21-vuotiaiden maajoukkueessa.


title: The Hunting Party Tour

text: The Hunting Party Tour on yhdysvaltalaisen alternative rock -yhtye Linkin Parkin yhdestoista konserttikiertue


title: The Hunting Party Tour

text: Linkin Park esiintyi Himoksella, Jämsässä 31. elokuuta 2015 osana kiertuetta.


title: Miguel Cid

text: Miguel José Ferreira Andrade Cid (s. 21. toukokuuta 1992 Porto) on portugalilainen jalkapalloilija. Pelipaikaltaan hän on puolustava keskikenttäpelaaja. Cid edustaa Suomen Ykkösessä pelaavaa PS Kemiä.


title: Miguel Cid

text: Cidin ensimmäiset seurat aikuistasolla olivat Gondomar (2011–2012) ja SC Coimbrões (2012). Kesällä 2012 hän siirtyi Boavistaan, jossa hän joukkueen noustua pääsarjaan pelasi kolme Primeira Ligan ottelua kauden 2014–2015 alussa. Helmikuussa 2015 hänet lainattiin Latvian pääsarjassa Virslīgassa pelaavaan Daugavpilsiin. Siellä Cid pelasi kymmenen liigaottelua, joissa teki yhden maalin. Elokuussa 2015 Cid siirtyi Suomen Ykkösessä pelaavaan PS Kemiin.


title: Yhdysvaltain avoin tennisturnaus 2015

text: Vuoden 2015 Yhdysvaltain avoin tennisturnaus pelattiin 31. elokuuta – 13. syyskuuta 2015 Queensissä, New Yorkissa. Se oli kaikkiaan 135. Yhdysvaltain avoin tennisturnaus ja vuoden neljäs Grand Slam -turnaus.


title: Yhdysvaltain avoin tennisturnaus 2015

text: Marin Čilić oli miesten kaksinpelin puolustava mestari ja Serena Williams naisten kaksinpelin puolustava mestari. Molemmat hävisivät tänä vuonna ottelunsa välierissä.


title: Yhdysvaltain avoin tennisturnaus 2015

text: Miesten kaksinpelin voitti Novak Đoković ja naisten kaksinpelin Flavia Pennetta.


title: Julius Wellhausen

text: Julius Wellhausen (17. maaliskuuta 1844, Hameln – tammikuu 1928, Göttingen) oli saksalainen orientalisti ja Raamatun tutkija. Hän toimi urallaan teologian professorina Greifswaldin yliopistossa, itämaisten kielten professorina Hallen yliopistossa sekä heprean kielen professorina Marburgin ja Göttingen yliopistoissa. Wellhausen on kirjoittanut teoksia, jotka käsittelevät mm. Israeiln historiaa, Uutta Testamenttia ja Arabian niemimaata.


title: Julius Wellhausen

text: Wellhausen tutki muun muassa Raamatun tekstien alkuperää ja hänet tunnetaankin yhtenä nelilähdeteorian kehittäjistä ja puolestapuhujista. Wellhausenin hypoteesin mukaan juutalaisten toora eli kristittyjen Raamatun viisi Mooseksen kirjaa koostuu neljästä alun perin erillisestä lähteestä, joista käytetään nimityksiä Jahvisti (J), Elohisti (E), Deuteronomium (D) ja Pappiskirja (P). Wellhausen ei ollut ensimmäinen, joka käytti jakoa neljään itsenäiseen lähteeseen, mutta hän mm. osoitti, että oikea kronologinen kirjoitusjärjestys on ”JEDP” Wellhausenin kronologian mukaisesta nelilähdeteoriasta tuli tämän jälkeen noin sadaksi vuodeksi yleisesti hyväksytty tieteellinen teoria Mooseksen kirjojen alkuperästä. Vasta 1970-luvun lopulla tieteellinen konsensus asiasta alkoi murtua ja sen rinnalle alettiin hyväksyä muitakin vaihtoehtoisia teorioita.


title: David Silva (kapverdeläinen jalkapalloilija)

text: David Mendes da Silva (s. 10. marraskuuta 1986 Coimbra, Portugali) on kapverdeläinen jalkapalloilija. Pelipaikaltaan hän on vasen laitalinkki. Silva edusti Suomessa kaudella 2015 pääsarjassa Veikkausliigassa pelannutta Jaroa.


text: Silva pelasi vuosina 2005–2008 Portugalin kolmanneksi korkeimmalla sarjatasolla edustaen Porton kakkosjoukkuetta ja Tourizensea. Vuosina 2008–2010 hän pelasi Bulgarian pääsarjassa A PFG:ssä – 15 ottelua Lokomotiv Mezdrassa ja 13 ottelua TsSKA Sofiassa. Osan kaudesta 2009–2010 Silva pelasi lainalla Espanjan Segunda Divisiónissa Castellónissa. Kaudet 2010–2011 ja 2011–2012 Silva pelasi Kilmarnockissa, jota hän edusti 45 Skotlannin Valioliigan ottelussa. Kaudella 2012–2013 hän pelasi portugalilaisessa Olhanensessa 13 Primeira Ligan ottelua. Kauden 2013–2014 ensimmäisen puoliskon Silva oli pelaamatta. Hän palasi tammikuussa 2014 Kilmarnockiin, jossa pelasi loppukauden aikana kolme liigapeliä. Kaudella 2014–2015 Silva ei pelannut missään.


text: Elokuussa 2015 Silva teki loppukauden kattavan sopimuksen Suomen pääsarjassa Veikkausliigassa pelaavan Jaron kanssa. Kaudella 2016 Silva siirtyi Tahimaahan ja edusti kaudella 2016 Bangkok DC:tä ja kaudella 2017 Songkhla United FC:tä.


text: Silva edusti vuosina 2012–2013 Kap Verden maajoukkuetta kuudessa A-maaottelussa.


title: Republic Records

text: Republic Records on yhdysvaltalainen levy-yhtiö New York Citystä, ja se on yksi Universal Music Groupin tytäryhtiöistä. Republic Records keskittyy lähinnä pop-, rock- ja hip-hop-musiikkiin. Yhtyeen ensimmäinen läpimurtojulkaisu oli yhdysvaltalaiselta punk-yhtye Bloodhound Gangilta.


title: Oaklandin yliopisto

text: Oaklandin yliopisto (Oakland University, OU) on Yhdysvaltojen Michiganin osavaltiossa toimiva julkisrahoitteinen yliopisto. Sen lähes 6 neliökilometrin kampus sijaitsee kaakkois-Michiganin kaupungeissa Auburn Hills ja Rochester Hills noin 50 kilometriä pohjoisluoteeseen Detroitista. Vuonna 1957 perustettu yliopisto toimi aluksi osana Michiganin valtionyliopistoa nimellä "Michican State University – Oakland", kunnes vuonna 1963 se sai nimen Oakland University ja vuonna 1970 sai täyden itsenäisyyden.


title: Oaklandin yliopisto

text: Yliopiston urheilujoukkueet tunnetaan nimellä "Golden Grizzlies".


title: Bauer Media

text: Bauer Media viittaa seuraaviin asioihin:


title: Stargazy pie

text: Stargazy pie on cornwallilainen piirakka, joka on tehty sardiineista, kananmunista ja perunasta sekä päällystetty taikinakuorella. Vaikka piirakasta on useita eri muunnelmia kalavaihtoehtoineen, sen ainutlaatuinen piirre on kuoren läpi ulos työntyvät kalanpäät ja joskus pyrstötkin. Kalat näyttävät katsovan kohti taivasta, mistä englanninkielinen nimi onkin peräisin.


title: Stargazy pie

text: Piirakan uskotaan olevan peräisin Mouseholen kylästä Cornwallista, ja sitä syödään perinteisesti Tom Bawcock’s Eve -festivaalin aikaan tarkoituksena juhlistaa Tom Bawcockin sankarillisesti talvimyrskyssä pyydystämää kalansaalista.


title: Stargazy pie

text: Stargazy pie -piirakka on taikinapohjainen kalapiirakka, joka perinteisesti täytetään kokonaisilla sardiineilla. Tärkeintä on, että sardiinien päät jätetään koskemattomiksi ja että ne työntyvät taikinakuoren läpi näyttäen siltä kuin katselisivat tähtiä. Kalojen sijainnin ansiosta niistä paiston aikana tihkuva rasva valuu taikinan päälle antaen näin piirakalle kosteutta ja täyteläisemmän maun. Julkkiskokki Rick Stein esitti, että sardiinin pyrstötkin pilkistäisivät taikinakuoren läpi näyttäen siltä kuin kalat hyppäisivät vedestä.


title: Lands’ End

text: Lands’ End on yhdysvaltalainen vaatemerkki ja vaatteiden postimyyntiyritys. Yrityksen perusti Gary Comer vuonna 1963. Sears, Roebuck and Company hankki Lands’ Endin omistukseensa vuonna 2002.


title: Lands’ End

text: Lands’ End irtaantui Sears Holdingsista itsenäiseksi pörssissä noteerattavaksi yritykseksi vuonna 2014. Lands’ Endin tuotteita myydään Sears-tavarataloissa. Yritys tarjoaa myös logoin kirjailtuja työuniformuja yrityksille ja koulupukuja oppilaitosten oppilaille. Vuonna 2015 yritys sai uuden toimitusjohtajan, Federica Marchionnin. Marchionni irtisanoutui syyskuun lopussa 2016.


title: Naisten Superpesiksen kausi 2013

text: Naisten Superpesiksen kausi 2013 oli naisten Superpesiksen 24. kausi. Kausi alkoi 9. toukokuuta. Runkosarjan viimeisen kierroksen 6. elokuuta naiset pelasivat 11. elokuuta.


title: Naisten Superpesiksen kausi 2013

text: Naisten sarjaan osallistui kaudella 2013 täydet 12 joukkuetta. Hallitsevana mestarina kauteen läksi Lapuan Virkiä, joka onnistui myös uusimaan tittelinsä. Naisten Superpesiksessä sarjanousijoita olivat tamperelais-hämeenkyröläinen Mansen Räpsä, Helsingin Roihu ja sotkamolainen Vuokatin Veto. Näistä Vuokatti nousi suoraan voittamalla Ykköspesiksen, kun naisten Superpesiksen joukkuemäärää nostettiin kahteentoista. Roihu ja Manse nousivat korkeimmalle sarjatasolle, kun Superpesis täytti PeTo-Jussien ja Ylihärmän Pesis-Junkkareiden luovuttamat sarjapaikat.


title: Naisten Superpesiksen kausi 2013

text: Itä–Länsi-ottelut pelattiin 12.–14. heinäkuuta Hyvinkäällä Pihkalan pesäpallostadionilla. Länsi voitti kaikki viisi ottelua. Miesten ottelu päättyi Lännen hyväksi 2–0 (2–1, 1–0) ja naisten ottelu 1–0 (2–2, 6–2). Näiden lisäksi Länsi voitti A-poikien, B-poikien sekä tyttöjen ottelun.


title: Naisten Superpesiksen kausi 2013

text: Runkosarjassa pisteitä jaettiin edellisiltä kausilta tutulla kaavalla: 2–0-voitosta saa kolme pistettä ja 1–0-voitosta kaksi. Jos ottelu on kahden jakson jälkeen tasan (0–0 tai 1–1), molemmat joukkueet saavat yhden pisteen. Tällöin ottelun voittaja ja toisen sarjapisteen saava joukkue ratkaistaan supervuorossa tai tämän jälkeen kotiutuslyöntikilpailussa.


title: Naisten Superpesiksen kausi 2013

text: Runkosarjassa tasapisteissä olevien joukkueiden keskinäinen paremmuus ratkaistiin kaavalla: 1) kolmen pisteen voitot, 2) voitetut ottelut, 3) kaikkien otteluiden juoksuero, 4) keskinäisten otteluiden voitot, 5) keskinäisten otteluiden pisteet, 6) keskinäisten otteluiden jaksoero, 7) keskinäisissä otteluissa voitettujen jaksojen määrä, 8) keskinäisten otteluiden juoksuero, 9) keskinäisissä otteluissa tehdyt juoksut, 10) kaikkien otteluiden jaksoero, 11) voitettujen jaksojen määrä, 12) kaikissa otteluissa tehdyt juoksut ja 13) arpa.


title: Naisten Superpesiksen kausi 2013

text: Naisten runkosarjassa pelattiin kaksinkertaisen sarjan (22 ottelua) lisäksi niin kutsutut valintakierrokset (2 ottelua). Valintakierroksilla joukkueet valitsivat vastustajan itselleen kahteen otteluun. Ensimmäisenä valitsi runkosarjan kevätkierroksen (n. puolet otteluista pelattu) jälkeen huonoimmin menestynyt joukkue, joka sai valita haluamansa vastustajan sekä sen, kumman kotikentällä pelattiin valintakierrosten ensimmäinen ottelu. Tämän jälkeen valintavuorossa oli jäljellä olevista joukkueista heikoiten sijoittunut. Tätä jatkettiin, kunnes kaikki otteluparit ovat selvillä. Valintavuorot ratkaistaan joukkueiden valintapäivään mennessä pelattujen otteluiden mukaan seuraavassa järjestyksessä: 1) pistekeskiarvo ottelua kohden, 2) kolmen pisteen voitot ottelua kohden, 3) voitetut ottelut ottelua kohden, 4) kaikkien otteluiden juoksuero ja 5) arpa.


title: Naisten Superpesiksen kausi 2013

text: Runkosarjan päätyttyä kahdeksan parasta joukkuetta pääsivät pudotuspeleihin. Puolivälierät, välierät ja loppuottelut pelataan paras viidestä -järjestelmällä ja pronssiottelut paras kolmesta. Joka kierroksella runkosarjassa parhaiten sijoittunut joukkue kohtaa heikoimmin sijoittuneen, ja kotietu on aina paremmin sijoittuneella.


title: Naisten Superpesiksen kausi 2013

text: Runkosarjassa yhdeksänneksi sijoittuneen joukkueen kausi päättyi runkosarjaan. Runkosarjan viimeiseksi jäänyt joutui puolestaan suoraan sarjakarsintaan Ykköspesiksen parasta joukkuetta vastaan (kotietu ykköspesisjoukkueella). Runkosarjassa sijoille 10–11 sijoittuneet pelaavat alemmat pudotuspelit paras viidestä -järjestelmällä. Otteluparin häviäjä joutuu karsintaan ykköspesiksen toiseksi parasta joukkuetta vastaan (kotietu superpesisjoukkueella).


title: Naisten Superpesiksen kausi 2013

text: Valintakierrokset pelattiin otteluparein: Helsinki–Turku, Viinijärvi–Vuokatti, Tampere–Vihti, Jyväskylä–Kempele, Rauma–Lappeenranta ja Pori–Lapua ("valitsijajoukkue ilmoitettu ensin").


title: Sakari Collan

text: Sakari Fabian Collan (7. joulukuuta 1883 Savonlinna – 28. elokuuta 1972) oli suomalainen lähetyssaarnaaja.


title: Sakari Collan

text: Collanin vanhemmat olivat maanviljelyskemisti, toimittaja Emil Collan (1851–1900) ja Mathilda Charlotta Allén (s. 1861). Hän oli naimisissa vuodesta 1910 Elin Marianna Gaddin (s. 1886) kanssa. Sakari Collanin veli oli Tukholman olympialaisiin 1912 haulikkoampujana osallistunut Emil Johannes Collan.


title: Sakari Collan

text: Collan pääsi ylioppilaaksi 1902 Tampereen reaalilyseosta ja hän opiskeli sitten teologiaa Helsingin yliopistossa.


title: Sakari Collan

text: Collan toimi 1907–1932 lähetyssaarnaajana Kiinassa Luoteis-Hunanissa ja Mantshurian Helungkiangissa. Hän joutui poistumaan Kiinasta Japanin ja Kiinan välisen sodan alettua. Collan oli sitten kotimaassa Suomen Lähetysseuran matkasaarnaajana vuoteen 1948 saakka.


title: Sakari Collan

text: Collanin tytär oli Ambomaalla lähetystyöntekijänä toiminut sairaanhoitaja Anneli Linkola (s. 1922) joka oli myös naisten laskuvarjohypyn Suomen mestari.


title: Panhard Dyna Z

text: Panhard Dyna Z on vuosina 1954–1959 valmistettu alemman keskiluokan automalli. Dyna Z on Panhardille tyypilliseen tapaan etuvetoinen. Dynan moottori on ilmajäähdytteinen nelitahtinen kaksisylinterinen 851 cm³ bokserimoottori, jonka teho on 31 kW (42 hv, DIN).


title: Panhard Dyna Z

text: Dyna Z:n vuosimalleissa 1954-55 oli itsekantava alumiinikori, mutta korin materiaali vaihtui vuodesta 1956 alkaen kustannussyistä teräkseen. Samalla myös auton paino nousi 710 kilosta 790 kiloon, vaikka konepelti, ovet sekä takaluukku jäivät alumiinisiksi vuoden 1956 mallissakin. Korimallit ovat kaksi- tai neliovinen sedan sekä harvinaisina korimalleina kaksiovinen avoauto ja avolava-auto (pickup). Korimallin erikoisuutena ovat takaa saranoidut etuovet eli ne ovat niin sanottuja kaappariovia.. Epätyypillistä oli myös yhtenä kokonaisuutena nouseva, takaosastaan saranoitu keula.


title: Panhard Dyna Z

text:
Ohjaamossa mittarit ja nappulat on keskitetty ohjaustangon ympärille. Mittareita ovat nopeusmittari, matkamittari trippimittareineen, polttoainemittari sekä ampeerimittari.
Ovet eivät ole kovin tiiviitä, sillä sateella niiden pieliin kertyy vettä.


title: Panhard Dyna Z

text:
Etuvetoisen Panhardin ajo-ominaisuudet ovat vakaat. Kaarreajossa auto pysyy hyvin kuljettajan tahtomalla reitillä. Ohjaus on nopea. Kevyt takaosa saattaa kuitenkin talviajossa olla levoton.
Tekniikan Maailman 1/1956 koeajossa Panhard Dyna kiihtyi 0–50 km/h 7,2 sekunnissa, 0–80 km/h 14,5 sekunnissa ja 0-100 km/h 26 sekunnissa. 0-1000 metrin kiihdytysaika oli 43 sekuntia. Nämä kiihtyvyysluvut saavutettiin alumiinikorisella vuoden 1955 mallilla. Myöhempien vuosimallien teräskori nosti omapainon 710 kilosta 790 kiloon, jolloin vastaavasti kiihtyvyys heikkeni. 1955 mallin huippunopeus on 130 km/h.


title: Panhard Dyna Z

text: Suomessa oli vuoden 1955 lopussa noin 100 Panhardia, joista 60 uusia Dyna Z-malleja ja loput 40 vanhempia Dyna X-malleja.


title: Panhard Dyna Z

text: Panhard Dyna (Z) maksoi Suomessa vuonna 1956 650 000 markkaa. Dyna Z:n seuraaja oli Panhard PL 17.


title: Lauri Erik Hanstén

text: Lauri Erik Hanstén (15. huhtikuuta 1896 Jyväskylä – 3. helmikuuta 1967 Nurmijärvi) oli suomalainen arkkitehti. Rakennushallituksessa työskennelleen Hansténin tunnetuin työn on vuonna 1928 Helsinkiin valmistunut Vallilan työväentalo, joka on sittemmin purettu. Lisäksi hän on piirtänyt muun muassa Orimattilan kaupungintalon sekä lukuisia koulurakennuksia eri puolille maata. Osan suunnittelussa oli mukana myös hänen puolisonsa Kitty Hanstén (o.s. Nyberg, 1896–1996). L. E. Hansténin veli oli arkkitehti Paavo Hanste (1900–1956).


title: Masira

text: Masira () on Omanin itäosassa, Arabianmeressä sijaitseva, lokakuussa 2011 perustettuun Ash-Šarqiyyan eteläisen kuvernoraatiin kuuluva saari, jolla on Omanin aluehallinnon 2. tason piirikunnan eli wilayan asema.


title: Masira

text:
Masiran saarella on pituutta 65 kilometriä ja leveyttä noin 14 kilometriä. Pääosin se on aavikkoa. Saaren erottaa mantereesta kapea Masiransalmi (Turat Maṣīra). Masiran strateginen merkitys oli aiemmin suurempi, sillä saaren pohjoispäässä on aiemmin, 1970-luvulle saakka brittien ja Yhdysvaltojen käytössä ollut, nykyisin Omanin ilmavoimen käytössä oleva sotilaslentoasema. Saaren rannikolla asustaa suuria kilpikonnayhteisöjä. Keskuksena toimii Hilfin kaupunki (8 467 as., 2010; myös nimellä Ras-Hilf) saaren pohjoisosassa, lentoaseman lounaispuolella. Omanin pääkaupunki Masqatiin sijaitsee linnuntietä 350 kilometriä Masiran saarelta pohjoiseen.
Masiran (wilauan) väkiluku on kehittynyt seuraavasti: 9 292 (VL 2003), 8 726 (VL 2010) ja 12 825 (2013), joista omanilaisia oli 59,5 prosenttia.


title: Klar Form

text: Klar Form (Suomessa nimellä Pariisin nykytaidetta – Parisisk nutidskonst) oli vuosina 1951–1952 Pohjoismaissa kiertänyt taidenäyttely, joka esitteli ns. Pariisin koulukunnan tuotantoa vuosilta 1920–1950. Suomessa se oli esillä Helsingin Taidehallissa 11.–27. tammikuuta nimellä "Pariisin nykytaidetta". Klar Form oli ensimmäinen merkittävä Suomessa toteutettu nykytaiteen näyttely, joka samalla esitteli suurelle yleisölle abstraktin taiteen ja vaikutti ratkaisevasti sen läpimurtoon yhdessä konstruktivismin kanssa. Kyseessä oli myös siihen saakka suurin Pohjoismaissa kiertänyt modernin taiteen näyttely. Suomeen sen tuotti vuonna 1939 Bertel Hintzen ja Maire Gullichsenin aloitteesta perustettu Nykytaide ry.


title: Klar Form

text: Klar Form -näyttelyn kokosivat ranskalainen galleristi Denise René ja tanskalainen taidekauppias Børge Birch. Ensimmäistä kertaa se oli esillä Kööpenhaminan Charlottenborgissa joulukuussa 1951. Mukana oli muun muassa Wassily Kandinskyn, Le Corbusierin ja Victor Vasarelyn teoksia. Helsingin jälkeen Klar Form nähtiin maaliskuussa 1952 Liljevalchin taidehallissa Tukholmassa, toukokuussa Oslon Kunstnernes Husissa sekä vielä myöhemmin syyskuussa Belgian Liègessä. Näyttelyn Pohjoismaissa saamalla julkisuudella oli suuri merkitys myös tuolloin vielä suhteellisen tuntemattomalle Denise Renélle. Sen ansioista hän onnistui muutaman vuoden kuluessa nousemaan Ranskan merkittävimpien galleristien joukkoon.


title: Klar Form

text: Helsingin näyttelyyn liittyi myös esitelmiä, joita piti muun muassa Suomen nonfiguratiivisen taiteen edelläkävijöihin lukeutunut Lars-Gunnar Nordström. Vuonna 1983 Porin taidemuseossa oli esillä Nykytaide ry:n näyttely "Ranskan nykytaiteen perinne", joka oli rakennettu Klar Formin pohjalle. Se esitteli ranskalaisen konstruktivismin kehitystä vuoden 1952 näyttelyn jälkeisen 30 vuoden aikana. Porin lisäksi se nähtiin myöhemmin Helsingin Taidehallissa sekä Ruotsin Malmössa ja Ranskan Calais´ssa.


title: Klar Form

text: Klar Form avasi Suomen taidekentässä täysin uuden aikakauden, kun abstrakti taide nousi suuren yleisön tietoisuuteen ja inspiroi lukuisia nuoren polven taiteilijoita. Näyttelystä alkoi myös maan taidepiirejä pitkään repinyt kiista siitä, pitäisikö taiteen olla esittävää vai abstraktia. Suomessa oli pitkään vallitsevana perinteinen kansallisromantiikkaan pohjautuva suuntaus, joka nyt alkoi lopullisesti väistymään. Abstraktin taiteen edelläkävijöitä Suomessa olivat suomenruotsalaiset taiteilijat, jotka muodostivat suuntauksen ensimmäisen sukupolven lähes kokonaan. Heihin lukeutuivat muun muassa Sam Vanni, Birger Carlstedt, Rolf Sandqvist, Ernst Mether-Borgström ja Anitra Lucander.


title: Klar Form

text: Julkisuudessa näyttely herätti vilkasta keskustelua ja sai ristiriitaisen vastaanoton. Klar Formin johdosta abstraktista taiteesta tuli koko 1950-luvun yleisen taidekeskustelun näkyvin teema. Lehdistö asettui usein tyylisuuntaa vastaan, sen ei katsottu sisältävän minkäänlaista tunnetta ja abstraktia taidetta saatettiin kutsua yksinkertaisesti "tyhjäksi". Esimerkiksi Suomen Kuvalehti sanoi pääkirjoituksessaan, kuinka "”kaikki mielettömältä näyttävä ei ole mielekästä, eikä kaikki ruma kaunista, vaikka se tuotaisiin Pariisista”". Pääkirjoituksen laatija kuitenkin myönsi, että oli löytänyt Klar Form -näyttelystä myös nautintoa ja "”ennen kaikkea sensaatiota”". Pilkkaavia näkemyksiä esitettiin myös pilapiirroksissa ja jopa kotimaisissa elokuvissa. Ruotsinkielinen lehdistö suhtautui uuteen taidesuuntaukseen aluksi paljon suomenkielisiä myönteisemmin. Syynä oli lähinnä se, että suomenruotsalaiset kriitikot olivat jo sotavuosina ja myöhemmin 1940-luvun aikana tutustuneet modernismiin ruotsalaisen lehdistön kautta.


title: Martti Vaula

text: Martti Viktor Vaula (11. marraskuuta 1891 Keuruu – 11. huhtikuuta 1959 Helsinki) oli suomalainen filosofian kandidaatti, lyseon lehtori ja oppikirjojen tekijä.


title: Martti Vaula

text: Vaula on Länsi-Suomen kansanopiston johtajana Huittisissa 1919–1920 ja sen jälkeen Helsingin suomalaisessa normaalilyseossa historian sijaisopettajana 1920–1922, latinan ja suomen tuntiopettajana 1925–1927 sekä suomen, historian ja yhteiskuntaopin apulaislehtorina 1931–1947 ja suomen kielen vanhempana lehtorina 1947–1954.


title: Martti Vaula

text: Vaula kirjoitti suomen kielen ja kirjallisuuden aloilta oppikirjoja sekä artikkeleita muun muassa Virittäjä-lehteen.


title: Näsänen

text: Näsänen on suomalainen sukunimi, joka on muun muassa seuraavilla henkilöillä:


title: Takayuki Tanii

text: Takayuki Tanii (, s. 14. helmikuuta 1983 Namerikawa) on japanilainen kävelijä.


title: Takayuki Tanii

text: Tanii saavutti Bygdoszczin alle 18-vuotiaiden MM-kilpailuissa 1999 pronssia 10 000 metrin kävelyssä ajalla 42.40.86. Hän oli samalla matkalla seitsemäs alle 20-vuotiaiden MM-kilpailuissa Kingstonissa 2002. Ateenan olympialaisissa 2004 hän sijoittui 20 kilometrin kävelyssä 15:nneksi. Hän voitti kultaa Aasian kävelymestaruuskilpailujen 20 kilometrillä 2007 ajalla 1.21.09.


title: Takayuki Tanii

text: Tanii sijoittui 50 kilometrin kävelyssä yhdeksänneksi MM-kilpailuissa Daegussa 2011 ja Moskovassa 2013. Hän voitti kultaa 50 kilometrin kävelyssä Incheonin Aasian kisoissa 2014 ajalla 3.40,19. Hän saavutti pronssia 50 kilometrin kävelyssä Pekingin MM-kilpailuissa 2015 ajalla 3.42.55.


title: Hokkus Pokkus Mikko Mallikas

text: Hokkus Pokkus Mikko Mallikas ("Hokus pokus, Albert Åberg") on Torill Koven ohjaama norjalainen animaatioelokuva vuodelta 2013. Se perustuu ruotsalaisen Gunilla Bergströmin lastenkirjojen päähahmoon Mikko Mallikas. Elokuvan käsikirjoituksen ovat tehneet Tora Berg ja Hans Åke Gabrielsson.


title: Hokkus Pokkus Mikko Mallikas

text: Suomenkielisen dialogin on kääntänyt Marko Hartama ja sen ovat ohjanneet Magnus Axberg ja Markus Degerman.


title: Maraton yleisurheilun maailmanmestaruuskilpailuissa

text: Maratonjuoksu on ollut Yleisurheilun MM-kilpailuiden ohjelmassa ensimmäisistä MM-kilpailuista lähtien. Menestynein maa MM-kilpailujen maratonissa on ollut Kenia.


title: IHF Super Globe

text: IHF Super Globe on käsipalloturnaus johon osallistuvat maanosien seurajoukkueet, jotka ovat voittaneet edellisen kauden oman maanosansa seurajoukkueiden mestaruuden. Eniten mestaruuksia on espanjalaisilla FC Barcelonalla jolla on 3 mestaruutta.


title: Vuoden 2015 Atlantin hurrikaanikausi

text: Vuoden 2015 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2015. Kaudesta ennustettiin etukäteen hiukan keskimääräistä rauhallisempaa. Nimettäviä myrskyjä ennustettiin tulevan 6-11, kun lopullinen lukumäärä oli 11. Pitkän ajan keskiarvo on 12. Hurrikaaneiksi myrskyistä voimistui neljä, kun keskiarvo on kuusi hurrikaania vuodessa.


title: Vuoden 2015 Atlantin hurrikaanikausi

text: Nimet valittiin esiintymisjärjestykessä etukäteen valitulta listalta.


title: Vuoden 2015 Atlantin hurrikaanikausi

text: Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se on silti aktiivinen yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos sen tuulennopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.


title: Ilmari Paasio

text: Toivo Paavo Ilmari Paasio (31. maaliskuuta 1906 Savonlinna – 15. huhtikuuta 1941 Helsinki) oli suomalainen filosofian tohtori, kasvitieteen dosentti ja lyseon lehtori.


title: Ilmari Paasio

text: Paasio väitteli tohtoriksi 1933, kasvitiedettä käsitelleen väitöskirja nimi oli "Über die Vegetation der Hochmoore Finnlands". Hän toimi Helsingin yliopiston propedeuttisen kasvitieteen assistenttina 1932–1933 ja dosenttina 1937–1941. Paasio oli Helsingin suomalaisen normaalilyseossa luonnonhistorian ja maantiedon vanhempana lehtorina 1937–1939 sekä vararehtorina.


title: Ilmari Paasio

text: Paasio oli talvisodan aikana komppanianpäällikkönä (9/JR11) Karjalan kannaksella. Hänen päiväkirjansa tältä ajalta on julkaistu 1999.


title: Uuno Uljas Seppä

text: Uuno Uljas Seppä, sukunimi vuoteen 1898 Vikman (6. marraskuuta 1885 Teuva – 3. tammikuuta 1966) oli suomalainen filosofian tohtori ja lyseon lehtori.


title: Uuno Uljas Seppä

text: Sepän vanhemmat olivat maanviljelijä Hiskias Wikman ja Aurora Cecilia Caselius. Hän pääsi ylioppilaaksi yksityisesti 1905 Tampereen yhteiskoulusta ja valmistui Helsingin yliopistosta filosofian kandidaatiksi 1910 sekä lisensiaatiksi ja tohtoriksi 1937.


title: Uuno Uljas Seppä

text: Seppä toimi Kristiinankaupungissa Kristiinan suomalaisessa yhteiskoulussa suomen kielen ja historian opettajana ja koulun rehtorina 1910–1925. Hän oli Helsingin suomalaisen normaalilyseon historian, yhteiskuntaopin sekä kansantaloustieteen vanhempana lehtorina 1929–1946 sekä yliopettajana 1946–1949 ja toimi myös koulun yliopettajakunnan sihteerinä. Seppä kirjoitti artikkeleita muun muassa Uusi Suomi, Ilkka ja Ajan Suunta-lehtiin.


title: Uuno Uljas Seppä

text: Seppä oli naimisissa 1910–1949 Maria (Maiju) Lucina Jussilan (k. 1949) kanssa ja vuodesta 1955 Sylvi Hakolahden kanssa. Ensimmäisestä avioliitosta syntyneestä pojasta Urmas Uuno Uljas Sepästä (s. 1911) tuli lääketieteen ja kirurgian tohtori.


title: Uuno Uljas Seppä

text: Nimellä "U. U. Seppä":


title: 3,4-dikloorianiliini

text: 3,4-dikloorianiliini (CHNCl) on aniliinin kloorattuihin johdannaisiin kuuluva orgaaninen yhdiste. Yhdistettä käytetään orgaanisissa synteeseissä valmistettaessa muun muassa väriaineita ja maatalouskemikaaleja.


title: 3,4-dikloorianiliini

text: Huoneenlämpötilassa 3,4-dikloorianiliini on harmaata tai ruskeaa kiteistä ainetta. Se on käytännöllisesti katsoen veteen liukenematonta, mutta liukenee hyvin metanoliin, etanoliin sekä dietyylieetteriin ja vähäisemmässä määrin bentseeniin ja kloroformiin.


title: 3,4-dikloorianiliini

text: 3,4-dikloorianiliini ärsyttää voimakkaasti ihoa, silmiä ja hengitysteitä. Aineelle altistumisesta voi olla oireina yskä, pääkipu, huonovointisuus ja methemoglobiinin muodostuminen, mikä näkyy ihon sinistymisenä.


title: 3,4-dikloorianiliini

text: 3,4-dikloorianiliinin valmistamiseen on useita tapoja. Käytettyjä ovat muun muassa p-kloorianiliinin klooraus alumiinikloridin ja vetykloridin avulla sekä 1,2-dikloori-4-nitrobentseenin pelkistys vedyttämällä katalyyttisesti. Jälkimmäisessä tapauksessa reaktoriin pitää lisätä lisäaineita, jotka estävät dehalogenoitumisen eli klooriatomien korvautumisen vetyatomeilla. Reaktorit täytyy myös valmistaa erityisestä korroosiota kestävästä teräksestä.


title: 3,4-dikloorianiliini

text: 3,4-dikloorianiliinista käytetään väriteollisuuden lähtöaineena esimerkiksi valmistettaessa väriainetta Pigment yellow 183 ja väriaineiden valmistuksessa käytettäviä kemikaaleja kuten 3,4-dikloorifenyyli-isosyanaattia. Yhdisteestä valmistetaan myös maatalouskemikaaleja kuten rikkaruohojen torjuntaan käytettävää propaniilia ja kosmetiikkatuotteissa antibakteerisena aineena käytettävää triklokarbaania.


title: Reginn

text: Reginn (”Neuvonantaja”) on skandinaavisessa mytologiassa esiintyvä kääpiö, Hreidmarrin poika sekä Fafnirin ja Otrin veli. Reginn on taitava ja ovela seppä, joka tuntee taiat. Reginnistä kerrotaan Eddan Reginnin ja Fafnirin runoissa.


title: Reginn

text:
Reginn kasvatti ja opetti Sigurdia. Hän kertoi Sigurdille kuinka Loki tappoi Otrin ja kuinka jumalat maksoivat Hreidmarrille verirahana Andvarilta anastetulla kullalla ja Andvaranaut-sormuksella. Loki kuitenkin kirosi kulta-aarteen ja ennusti, että se koituisi Hreidmarrin ja hänen poikiensa turmaksi. Tämän jälkeen Fafnir ja Reginn vaativat sukulaissakkoa aarteesta, mutta Hreidmarr ei suostunut siihen. Fafnir surmasi nukkuvan isänsä ja otti kaiken kullan, eikä suostunut jakamaan sitä Reginnin kanssa.
Reginn kysyi sisareltaan Lyngheidrilta, miten saisi isänperintönsä. Sisko neuvoi, ettei Reginn yrittäisi saada osuuttaan väkivalloin, vaan suostuttelisi Fafniria lempein sanoin jakamaan kullan. Mutta kun Sigurd tuli käymään Reginnin kartanolla, antoi Reginn hänelle takomansa Gram-miekan ja yllytti tappamaan lohikäärmeeksi muuttuneen Fafnirin.


title: Reginn

text: Reginn ja Sigurd menivät Gnitaheidrille, jonne Fafnir oli vetäytynyt vartioimaan aarrettaan. Fafnirilla oli suojanaan kauhukypärä, jota kaikki elolliset pelkäsivät. Sigurd kaivoi kuopan Fafnirin kulkureitille ja piiloutui sinne. Fafnirin kulkiessa purolle Sigurd työnsi miekan pedon vatsaan. Sitten Sigurd ja kuoleva Fafnir keskustelivat ja Fafnir varoitti, että kulta ja kimaltelevat aarteet koituvat kerran Sigurdin surmaksi. Fafnir varoitti myös Reginnin petollisuudesta ja kuolee sitten. Piilossa ollut Reginn palasi Sigurdin luokse ja leikkasi Fafnirin sydämen irti ja joi verta haavasta. Sigurd ja Reginn kiistelivät siitä, kummalla on suurempi osa Fafnirin surmassa. Sitten Reginn pyysi Sigurdia paistamaan sydämen. Sigurd paistoi sydäntä ja kokeili onko se kypsää. Liha poltti hänen sormensa ja Sigurd pani sormen suuhunsa. Fafnirin sydänverta maistettuaan Sigurd ymmärsi lintujen puheen. Linnut sanoivat, että Reginn aikoo pettää Sigurdin. Silloin Sigurd katkaisi miekallaan Reginnin kaulan. Sitten Sigurd söi Fafnirin sydäntä ja joi sekä Fafnirin että Reginnin verta. Sen jälkeen Sigurd meni Fafnirin maan alle rakennettuun asumukseen ja otti kulta-aarteen, kauhukypärän, Hrotti-miekan, kullatun panssaripaidan ja muita kalleuksia.


title: Mikael Dorsin

text: Mikael Frank Dorsin (s. 6. lokakuuta 1981 Lidingö, Ruotsi) on ruotsalainen jalkapalloilija. Pelipaikaltaan hän on vasen laitapuolustaja. Dorsin edustaa Norjan pääsarjassa Tippeligaenissa pelaavaa Rosenborgia.


title: Mikael Dorsin

text: Djurgårdens IF


title: Mikael Dorsin

text: Rosenborg


title: Mikael Dorsin

text: CFR Cluj


title: 100 metrin juoksu yleisurheilun maailmanmestaruuskilpailuissa

text: 100 metrin juoksu on ollut Yleisurheilun MM-kilpailuiden ohjelmassa ensimmäisistä MM-kilpailuista lähtien. Menestynein maa MM-kilpailujen 100 metrin juoksussa on ollut Yhdysvallat.


title: Bruno Malmio

text: Bruno Julius Malmio (vuoteen 1905 "Malmlund"; 8. helmikuuta 1883 Messukylä – 26. maaliskuuta 1966 Helsinki) oli suomalainen filosofian tohtori ja yliopettaja.


title: Bruno Malmio

text: Malmion vanhemmat olivat virkatalojen tarkastaja Volter Julius Malmlund ja Matilda Angelica Grönroos. Hän oli naimisissa vuodesta 1909 Laura Maria Zengerin kanssa.


title: Bruno Malmio

text: Malmio pääsi ylioppilaaksi 1902 ja valmistui filosofian kandidaatiksi ja maisteriksi 1907 sekä filosofian lisensiaatiksi ja tohtoriksi 1914. Hän opiskeli vuosina 1909–1913 Göttingenin yliopistossa Saksassa. Suomen sisällissodan aikana hän oli Porin rykmentin sapööriosaston päällikkönä. Malmio oli matematiikan, fysiikan ja kemian vanhempana lehtorina Heinolan alkeiskoulun jatkoluokilla 1910–1913, Porin lyseossa 1914–1922, Turun suomalaisessa lyseossa 1922–1923 sekä Helsingin tyttölyseossa 1927–1930. Hän oli myös vakausten tarkastajana 1922–1923 ja vakaustoimiston johtajana 1923–1927 sekä Helsingin keskuksen yhteiskoulun rehtorina 1927–1930. Malmio oli sitten Helsingin suomalaisen normaalilyseon matematiikan, fysiikan ja kemian yliopettajana 1930–1951. Viimeksi hän oli valtion iltaoppikoulun lehtorina 1951–1962.


title: Bruno Malmio

text: Malmio toimi Matematiikan ja fysiikan opettajien liiton puheenjohtajana 1935–1951 ja liiton julkaiseman Matemaattisten Aineiden Aikakauskirjan päätoimittajana 1937–1941.


title: Caleb Ndiku

text: Caleb Mwangangi Ndiku (s. 9. lokakuuta 1992 Machakos) on kenialainen keskimatkojen ja pitkien matkojen juoksija. Hän kilpailee pääosin 5 000 metrin juoksussa.


title: Caleb Ndiku

text: Ndiku saavutti MM-hopeaa 5 000 metriltä vuoden 2015 MM-kilpailuista Pekingistä. Vuonna 2014 hän saavutti kultaa sisäratojen MM-kilpailuiden 3 000 metriltä ja Kansainyhteisön kisojen 5 000 metriltä. Afrikan kisoista Ndikulla on yksi kulta ja Afrikan-mestaruuskilpailuista kaksi kultaa.


title: Caleb Ndiku

text: Ndiku on voittanut urallaan kolme Timanttiliigan osakilpailua.


title: Apóstolos Paréllis

text: Apóstolos Paréllis (, s. 24. heinäkuuta 1985) on kyproslainen kiekonheittäjä. Paréllis on 188 senttimetriä pitkä ja painaa 95 kilogrammaa. Hän pitää hallussaan Kyproksen ennätystä.


title: Apóstolos Paréllis

text: Paréllis oli mukana vuoden 2012 kesäolympialaisissa, jossa hän karsiutui ensimmäisenä finaalista. Vuoden 2013 MM-kilpailuissa Moskovassa hän jäi niin ikään karsintaan. Vuoden 2015 MM-kilpailuissa Pekingissä Paréllis sijoittui finaalin kuudenneksi tuloksella 64,55. Rio de Janeiron olympialaisissa 2016 hän oli kahdeksas tuloksella 63,72 ja Lontoon MM-kilpailuissa 2017 kymmenes heitettyään 63,17.